CELEX: 52011PC0688
Language: fi
Date: 2011-10-27
Title: Ehdotus EUROOPAN PARLAMENTIN JA NEUVOSTON ASETUS öljyn ja kaasun etsintä-, hyödyntämis- ja tuotantotoiminnan turvallisuudesta avomerellä

|
			
		
		
		52011PC0688
		
			Ehdotus EUROOPAN PARLAMENTIN JA NEUVOSTON ASETUS öljyn ja kaasun etsintä-, hyödyntämis- ja tuotantotoiminnan turvallisuudesta avomerellä /* KOM/2011/0688 lopullinen - 2011/0309 (COD) */
			
				
		
		
			
			   	PERUSTELUT 

1.                      
EHDOTUKSEN TAUSTA

Ehdotuksen perustelut ja tavoitteet
Öljyn ja kaasun etsintä ja tuotanto tapahtuvat
enenevässä määrin avomerellä, vaativissa maantieteellisissä ja geologisissa
olosuhteissa kuten syvissä vesissä. Ympäri maailmaa, myös unionissa, viime
aikoina raportoitujen avomerellä tapahtuneiden öljyn- ja
kaasunporausonnettomuuksien[1] ja läheltä piti
-tilanteiden[2] suuruusluokka ja
ominaispiirteet ovat osoittaneet toimien välttämättömyyden. Ne osoittavat
kuilun jatkuvasti monimutkaistuvien toimien ja nykyisten
riskinhallintakäytäntöjen riittämättömyyden välillä. Yksittäisten yhtiöiden
välillä on raportoitu merkittäviä eroja turvallisuustoimissa ja ‑asenteissa.
Vaaratilanteet ovat lisäksi selvästi tuoneet esiin sääntelyviranomaisten
haasteet avomeritoimintojen riittävässä valvonnassa sekä avomerialan
turvallisuustasoa koskevan avoimuuden ja tiedonjakamisen puutteellisuuden. 
Euroopassa suurin osa öljystä ja kaasusta
tuotetaan avomerellä. Suuronnettomuus missä tahansa eurooppalaisessa
avomerilaitoksessa aiheuttaisi todennäköisesti materiaalisia tappioita,
vahingoittaisi ympäristöä, taloutta, paikallisyhteisöjä ja yhteiskuntaa ja
vaarantaisi työntekijöiden terveyden ja hengen. Suuronnettomuuden vaaraa
unionin vesillä on pienennettävä. 
Vuodesta 2010 alkaen tehdyissä tutkimuksissa,
sidosryhmien kuulemisissa ja riskianalyyseissä unionin pääongelmiksi on todettu
seuraavat:
1. Merkittävän unionin vesillä avomerellä tapahtuvan öljyn- tai
kaasunporausonnettomuuden riski on suuri, eikä kaikkia mahdollisuuksia riskien
vähentämiseksi saada nykyisellään pirstaloituneella lainsäädännöllä,
sääntelyllä ja toimialan käytännöillä hyödynnettyä kaikkialla unionissa.
2. Nykyinen sääntelykehys ja toimintajärjestelyt eivät tarjoa
tehokkainta hätätoimintamallia unionin vesillä tapahtuvien onnettomuuksien
varalta eivätkä puhdistusta ja tavanomaisia vahinkoja koskevat vastuut ole
täysin selviä.
Siksi ehdotukseen sisältyviin yleistavoitteisiin
kuuluvat i) unionin vesillä tapahtuvan suuronnettomuuden riskin vähentäminen ja
ii) seurausten rajoittaminen, jos tällainen onnettomuus kuitenkin tapahtuu. 
Sääntelyaloitteen tausta yleisesti
Komissio aloitti Meksikonlahden
suuronnettomuuden seurauksena toimet jo viime vuonna tekemällä puuteanalyysin
unionin avomerikäytännöistä ja lainsäädäntökehyksestä ja julkaisemalla
sittemmin tiedonannon "Öljyn- ja kaasunporaustoiminnan turvallisuus
avomerellä"[3] (annettu lokakuussa 2010).
Tästä saatiin ensimmäinen osviitta unionin toimille. 
Avomeritoimintoja koskevat lait ja käytännöt
(esim. lupien myöntäminen, vastuusäännökset, laitteiston
turvallisuusvaatimukset, julkinen avoimuus ja tietojen jakaminen) eroavat
suuresti jäsenvaltiosta toiseen ja ovat hyvin pirstaloituneita. Tämä on merkki
kansainvälisen lainsäädännön puuttumisesta lähes tulkoon kokonaan ja unionin
asiaa koskevan lainsäädännön puutteista. 
Joidenkin jäsenvaltioiden avomeritoimintojen
sääntelyjärjestelmää pidetään maailmanhuippuna, mutta kaikkien järjestelmiä on
varaa parantaa. On tärkeää saada avomeritoiminnan suuronnettomuusvaarojen
torjunta täyttämään johdonmukaisesti korkeat vaatimukset kaikkialla unionissa. 
 Onnettomuuksien esiintymistiheydestä Euroopassa tähän asti tehdyn analyysin ja aiempien onnettomuuksien todettujen kustannusten perusteella avomerellä unionissa tapahtuvasta öljyn- tai kaasunporausonnettomuudesta aiheutuvien taloudellisten tappioiden ja vahinkojen vuotuiseksi keskimääräksi arvioidaan 205–915 miljoonaa euroa. Tätä arviota pidetään vaikutustenarvioinnissa perusskenaarion riskin empiirisenä lähtökohtana. 
Arvioiden mukaan unionille ja jäsenvaltioille
korkeammista vaatimuksista koituvat hyödyt ovat selvästi suuremmat kuin niistä
aiheutuvat kustannukset. Suurimman osan lisäkustannuksista kantaa toimiala,
joka hyötyy riskin pienenemisestä. Kokemus on kuitenkin osoittanut, että
toimialan kulttuurin muuttamiseen tarvitaan vahvaa sääntelyä ja selkeitä
vastuumäärityksiä, jotta sääntelyllä saadaan aikaan sen myötä luvattava riskin
pieneneminen.
Edellä mainitut yleistavoitteet on jaettu
neljään erityistavoitteeseen seuraavasti:
1.                      
Sen varmistaminen, että öljy- ja kaasuyhtiöt,
joiden avomeritoimet voivat vaikuttaa unionin vesi- tai rannikkoalueisiin,
noudattavat johdonmukaisesti parhaita käytäntöjä suuronnettomuusvaarojen
torjunnassa.
2.                 
Parhaiden sääntelykäytäntöjen soveltaminen kaikilla
EU:n lainkäyttöalueilla, joilla harjoitetaan öljyn- ja kaasunporausta
avomerellä.
3.                 
Unionin valmiuden ja reagointikapasiteetin
vahvistaminen unionin kansalaisia, taloutta tai ympäristöä mahdollisesti
uhkaavien hätätilanteiden varalta.
4.                 
Nykyisten vahinkovastuuta ja korvauksia koskevien
unionin säännösten parantaminen ja selkiyttäminen. 
Komission tutkimusten ja sidosryhmien
kuulemisten perusteella on laadittu toimenpiteitä käytännön toteutusta varten.
Toimintavaihtoehdot on lisäksi määritelty siten, että toimenpiteitä
tarkastellaan eri yhdistelminä ja erilaisten täytäntöönpanokeinojen kannalta.
Toimintavaihtoehtoja kuvataan luvussa 2.
Voimassa olevat aiemmat unionin säännökset
Unionilla ei ole varsinaista alakohtaista
lainsäädäntöä avomerellä tapahtuvalle öljyn- ja kaasunporaukselle. Unionin
laajempaa säännöstöä voidaan kuitenkin, usein osittain, soveltaa
avomeritoimintaan. Tällä ehdotuksella täydennetään pääasiassa seuraavia unionin
säädöksiä:
i.             Ympäristövahinkovastuu. Ympäristövastuusta
annettu direktiivi 2004/35/EY koskee ympäristövahinkojen vahinkovastuuta myös
avomerellä tapahtuvissa öljy- ja kaasualan toiminnoissa. Toiminnanharjoittaja,
jonka toiminnasta aiheutuu merkittävää ympäristövahinkoa suojelluille lajeille,
luonnon elinympäristöille tai vedelle, on selvästi vastuullinen estämään ja
korjaamaan vahingot ja maksamaan tästä aiheutuvat kustannukset
kokonaisuudessaan. Ehdotuksen tarkoituksena on laajentaa
ympäristövastuudirektiivin soveltamisala, joka nykyisellään kattaa
rannikkoalueet ja aluemeret, kattamaan myös jäsenvaltioiden lainkäyttövaltaan
kuuluvat merivedet.
ii.            Ympäristövaikutusten arviointi:
tiettyjen julkisten ja yksityisten hankkeiden ympäristövaikutusten arvioinnista
annetulla direktiivillä 85/337/ETY[4], sellaisena kuin se on
muutettuna direktiiveillä 97/11/EY[5], 2003/35/EY[6]
ja 2009/31/EY[7], on yhdenmukaistettu
hankkeiden ympäristövaikutuksista tehtävien arviointien periaatteita ottamalla
käyttöön yleiset vähimmäisvaatimukset. Tämän lisäksi valtioiden rajat
ylittävien ympäristövaikutusten arvioinnista vuonna tehty YK:n Euroopan
talouskomission Espoon yleissopimus, joka on osa ympäristösäännöstöä, on
merkityksellinen arvioitaessa hankkeita, joiden vaikutukset todennäköisesti
ylittävät valtioiden rajoja. Sen soveltaminen on kuitenkin harkinnanvaraista
tietynlaisessa poraustoiminnassa. 
iii.           Jätelaki: Jätteistä annettu
direktiivi 2008/98/EY (jätehuollon puitedirektiivi). Tätä direktiiviä
sovelletaan EU:n tuomioistuimen vahvistaman käytännön mukaan täysimääräisesti
öljyvuotoihin. Avomerilaitoksesta vuotava öljy on siis EU:n määritelmän
mukaista jätettä, jolloin saastuttaja vastaa jätteen puhdistamisesta.
iv.           Työntekijöiden terveys ja
turvallisuus työpaikalla: - Direktiivi 92/91/ETY (täydentää puitedirektiiviä 89/391/ETY)
on unionin pääsäädös työntekijöiden ja työympäristön suojelemisessa avomerellä.
Ehdotuksella vahvistetaan direktiivin 92/91/ETY järjestelmää siten, että siihen
sisällytetään muun muassa ympäristöarviointi sekä velvoitteet esittää
riskinarviointi sääntelyviranomaiselle hyväksyntää varten, perustaa
poraustoimintaa koskeva tiedonantojärjestelmä ja saada riskintorjunnan
keskeisille tekijöille riippumaton todentaminen.
v.            Suuronnettomuusvaarat:
Seveso-direktiiviä 96/82/EY ei sovelleta avomeritoimintaan, mutta joitakin sen
osia on ehdotuksessa hyödynnetty hyvän käytännön esimerkkeinä. Tämä ehdotus
ylittää kuitenkin Seveson vaatimukset erityisesti siten, että siinä vaaditaan
riskinarvioinnille sääntelyviranomaisen hyväksyntä sekä teknisen ja
rahoituksellisen valmiuden tarkastuksia luvanantovaiheessa ja esitetään
työvoiman evakuointiteitä ja pelastusta koskevia tiukempia säännöksiä. 
v.            Hiilivetyjen etsintää,
hyödyntämistä ja tuotantoa koskevien lupien myöntäminen: Pääasiallinen
lainsäädäntökehys hyödyntämis- ja tuotantolupien myöntämisessä on direktiivi 94/22/EY.
Ehdotuksella ei muuteta itse direktiiviä, mutta asiaa käsittelevien
viranomaisten velvoitteita lisätään luvanantoprosessissa hakijoiden teknisten
ja rahoituksellisten valmiuksien arvioinnin parantamiseksi. 
vi.           Toiminta hätätilanteessa:
Ehdotuksessa jäsenvaltioille ja toimialalle annetaan uusia vaatimuksia
toimimisesta hätätilanteissa, ja näitä vaatimuksia täydennetään nykyisillä
unionin valmiuksilla toimia sekä unionissa että sen ulkopuolella. Unionin
päävälineet hätätilanteissa toimimiseen ovat EU:n pelastuspalvelumekanismi
(neuvoston päätös 2007/779/EY), seuranta- ja tiedotuskeskus (MIC)[8]
sekä Euroopan meriturvallisuusvirasto (EMSA)[9]. EMSAn
toimivaltaa on jo alettu laajentaa avomerilaitosten onnettomuuksiin (kun se
alun perin keskittyi meriliikenteeseen).
Johdonmukaisuus suhteessa unionin muuhun
politiikkaan ja muihin tavoitteisiin
Asetus on yhdenmukainen Energia 2020
-strategian[10] kanssa ja sen
turvalliseen, varmaan ja kohtuuhintaiseen energiaan tähtäävän kolmannen
prioriteetin kanssa. 
Tämän lisäksi asetus on yhdenmukainen unionin
ympäristölainsäädännön ja -politiikan sekä sen pääkohtien kuten saastumisen
estämisen, saastumisen valvomisen sekä saastuttaja maksaa ‑periaatteen
ja ennalta varautumisen periaatteen kanssa. Se on täysin johdonmukainen myös
meripolitiikan kanssa, erityisesti siltä osin kuin tavoitteena on saavuttaa
meriympäristön hyvä tila viimeistään vuonna 2020 (meristrategiadirektiivi 2008/56/EY).

2.                 
ASETUKSEN INTRESSITAHOJEN KUULEMISEN TULOKSET JA
TOIMINTAVAIHTOEHTOJEN VAIKUTUSTENARVIOINTI

Intressitahojen kuuleminen
Internetissä järjestettiin julkinen kuuleminen
16.3.–20.5.2011 sen selvittämiseksi, minkälaisena intressitahot näkevät unionin
toimien tarpeen politiikan eri osa-alueilla.
Komissio sai yhteensä 64 lausuntoa, jotka
kattavat selvästi yli 350 vastausta sidosryhmiltä.
Tiivistelmä vastauksista ja siitä, miten
ne on otettu huomioon
Kuulemisen mukaan suurten
avomerionnettomuuksien ehkäisemiseen ja onnettomuuksiin reagoimiseen tähtäävien
toimenpiteiden tiukentamista kannatetaan laajasti, mutta keinoista ollaan hyvin
eri mieltä. Pohjanmeren alueen kansallisten viranomaisten mukaan unionin
tasolla tehtävät muutokset eivät saisi kyseenalaistaa alueella nyt käytössä
olevaa tavoiteasetteluun perustuvaa sääntelyä, jota ehdotuksessa itse asiassa
kannatetaankin. Toimiala myöntää yleisellä tasolla parannusten tarpeen, mutta
suhtautui kaikkein pidättyväisimmin sääntelyn muutoksiin. Toimiala kannatti
tavoiteasetteluun perustuvia lähestymistapoja ja toimialan aloitteita.
Kansalaisjärjestöt ja erikoistuneet yritykset (esim. luokituslaitokset)
kannattivat hanakimmin unionin tasolla tehtäviä muutoksia.
Tärkeimmät muutokset olivat seuraavat:
Luvat
Luvanhaltijoiden olisi kannettava vastuu
kaikista aiheuttamistaan vahingoista. Useimmat kansalliset sääntelyviranomaiset
ja toimiala pitävät tietyissä jäsenvaltioissa nyt käytössä olevaa
lupajärjestelmää järkevänä, mutta unionin olisi saatava muut jäsenvaltiot
parantamaan vaatimuksiaan. Niiden mukaan lupapäätösten olisi koskettava
yksinomaan kyseistä jäsenvaltiota, mutta tietoja luvista voitaisiin jakaa
naapurivaltioiden kanssa silloin, kun on olemassa rajat ylittävän saastumisen
vaara. Yksittäiset yhtiöt esittivät erilaisia suosituksia (esim.
lupamenettelyjen yhdenmukaistaminen ja yksinkertaistaminen sekä luvista ja
turvallisuudesta vastaavien tahojen erillisyys). Joidenkin kansalaisjärjestöjen
ja kansalaisten mielestä naapurivaltion kuuleminen tai sen hyväksynnän saaminen
olisi tehtävä pakolliseksi, jos rajat ylittävä saastuminen on mahdollista.
Säädöksessä esitetään teknisten ja
rahoituksellisten valmiuksien tiukempaa ja riskeihin perustuvaa arviointia.
Siinä otetaan turvallisuusnäkökohdan lisäksi käyttöön ympäristönäkökohta
suuronnettomuusvaarojen valvonnassa ja estämisessä.
Onnettomuuksien estäminen
Toimialaa on kannustettava toimimaan vielä
paremmin onnettomuuksien ehkäisemisessä, mutta onnettomuuksien ehkäisemisessä
käytössä olevia vaatimuksia ei kuitenkaan saisi heikentää niissä
jäsenvaltioissa, joissa jo on tiukkoja sääntöjä avomeritoiminnasta. Toimiala
uskoo pystyvänsä parantamaan tilannetta itsesääntelyllä ja toimialan
aloitteilla. Kansalaisjärjestöt ja jossain määrin myös osa viranomaisista
katsovat, että nykyisiä säännöksiä olisi tiukennettava ja ne olisi
laajennettava koskemaan kaikkea avomeritoimintaa unionin vesillä. 
Sääntöjen noudattamisen todentaminen ja
vahinkovastuu
Se, että vankkoja ja järkeviä vaatimuksia
noudatetaan hyvin yleisesti, on keskeistä. Toimialan mukaan vaatimusten
noudattaminen on yhtiöissä aina hyvin tärkeässä asemassa, mutta useat
sidosryhmät katsovat, että toimialalla on syytä kehittää vahvempaa
turvallisuuskulttuuria. Asetuksessa puututaan sääntöjen noudattamiseen ja
luotettavan ja vankan turvallisuuskulttuurin saavuttamiseen.
Kansalaisjärjestöt ja jotkin luokituslaitokset
toivoivat fyysisten tarkastusten tiukentamista. Kansalliset
sääntelyviranomaiset ja toimiala eivät yleisesti kannattaneet tätä ajatusta
vedoten mahdolliseen resurssien vähyyteen tai nykyisten järjestelmien
häiriintymisen vaaraan. Kaksi jäljempää ryhmää kannatti jonkin verran myös
riippumattoman kolmannen osapuolen todentamisia koskevia vaatimuksia. 
Ympäristövastuun
laajentaminen sai eniten kannatusta kansalaisjärjestöiltä kun taas
sääntelyviranomaiset ja toimiala eivät ottaneet tähän selkeästi kantaa.
Toimiala ja vakuutusyhtiöt näyttivät vastustavan sellaisia muutoksia kuin
pakollinen vakuutus ilman vastuun kansainvälistä rajausta, kun taas
kansalaisjärjestöt vaativat tätä voimakkaasti.
Avoimuus, tietojen jakaminen ja
huippuluokan käytännöt
Ensi sijassa kansalaisjärjestöt mutta myös
toimiala ja sääntelyviranomaiset katsoivat, että teollisuus ja
julkisviranomaiset voisivat avoimuutta lisäämällä osoittaa, että avomerellä
tapahtuvaa öljyn- ja kaasunporaustoimintaa johdetaan ja valvotaan asianmukaisesti.
Kaikkien kansallisten viranomaisten olisi toimittava tiiviissä yhteistyössä
NSOAF:n (North Sea Offshore Authorities Forum) ja EU:n ja NSOAF-ryhmän
epävirallisten kokousten mallin mukaisesti.
Toiminta hätätilanteessa 
Hätätilanteisiin reagoinnista vastaavat
pääasiassa toiminnanharjoittaja ja kyseinen jäsenvaltio, mutta Euroopassa
olevan öljyntorjuntakapasiteetin tehokkuutta ja vaikuttavuutta voidaan parantaa
yhteistyöllä ja asiantuntijuuden ja muiden resurssien jakamisella. EMSA avustaa
puhdistustoimissa, jos jäsenvaltiot pyytävät sitä pelastuspalvelumekanismin
välityksellä.
Kansainvälinen toiminta
Unioniin sijoittautuneiden yhtiöiden olisi
unionin ulkopuolella toimiessaan pyrittävä noudattamaan tässä asetuksessa
luonnosteltuja toimintatapoja eikä alhaisempia vaatimuksia, ja niiden odotetaan
toimivan näin.
Asiantuntijatiedon käyttö
Yhteydenpito kansainvälisten ja unionin
sidosryhmien (offhore-toimiala, kansalaisjärjestöt) sekä avomeritoimintaa
edustavien, sääntelevien tai hallinnoivien jäsenvaltioiden kanssa aloitettiin
huhtikuussa 2010, ja työ huipentui tiedonantoon lokakuussa 2010. 
Sekä kirjallisia että kokouksiin perustuvia
sidosryhmäkuulemisia on sittemmin jatkettu. Julkisen kuulemisen lisäksi
kansalliset sääntely-/valvontaviranomaiset ovat tavanneet kahdeksan kertaa
komission ja NSOAF:n yhteisestä kutsusta. Offshore-turvallisuus on otettu esiin
myös Berliinin foorumin kotoperäisten fossiilisten polttoaineiden työryhmässä[11].
Lisäksi on järjestetty lukuisia tapaamisia kansainvälisten ja kansallisten
toimialayhdistysten, yksittäisten yritysten, kansalaisjärjestöjen ja
riippumattomien todentamislaitosten ja vakuutusyhtiöiden kanssa. Komissio on
myös ollut säännöllisesti mukana kansallisissa (esim. öljyvuotojen estämistä ja
niihin reagoimista käsittelevä neuvoa-antava ryhmä Yhdistyneessä
kuningaskunnassa) ja kansainvälisissä aloitteissa (esim. G-20:n GMEP-työryhmä).
Näitä tapaamisia on jatkettu tähän päivään asti. Vastaavasti komission
yksikköjä (esim. JRC), joilla on asiaan liittyvää siirrettävää kokemusta ja asiantuntijuutta,
on konsultoitu jatkuvasti. Komissio palkkasi kaksi kansallista asiantuntijaa
avomeritoiminnan kansallisista turvallisuusviranomaisista. Asiantuntijoiden
kommentit on otettu huomioon asetusta laadittaessa. 
Toimintavaihtoehdot ja niiden vaikutusten
analyysi
Yleisten ja erityisten tavoitteiden
perusteella saadaan erilaisia toimintavaihtoehtoja, jotka kuvataan 1 luvussa.
Lähtökohtaisena vaihtoehtona (vaihtoehto 0) on tilanteen säilyttäminen
ennallaan, minkä lisäksi on tarkasteltu neljää vaihtoehtoa.
Vaihtoehto 0 säilyttää tilanteen ennallaan. 
Siitä ei aiheudu
lisäkustannuksia eikä se vaikuta perusskenaarion 205–915 miljoonan euron
kustannuksiin.
Vaihtoehto 1
(”Pohjanmeren perustaso”) on vähimmäistaso merkitykselliselle EU:n
väliintulolle. Siinä unionin lainsäädäntöön sisällytetään direktiivissä 92/91/EY
vaaditun turvallisuus- ja terveysasiakirjan pohjalta suuronnettomuusvaaroista
laadittava kertomus, mutta siinä mennään direktiivin vaatimuksia pitemmälle
vaatimalla, että sääntelyviranomainen hyväksyy kertomuksen ennen toimien
aloittamista. Suuronnettomuusvaaroista laadittavassa kertomuksessa kuvattujen
toimenpiteiden tueksi vaaditaan tarkastus- ja seuraamusjärjestelmät. Vaihtoehto
1 toteutettaisiin uudella lailla. 
Vaihtoehdosta 1 aiheutuu toimialalle lisää
juoksevia kuluja noin 36 miljoonaa euroa vuodessa. Perusskenaarion
kustannuksiin verrattuna riskin pienennykseksi arvioidaan 7–30 miljoonaa
euroa vuodessa eli keskimäärin 3 %:n vähennys perusskenaarion
riskistä. 
Vaihtoehdossa 1+
(”Pohjanmeri+”) otetaan lisäksi käyttöön ohjeet pehmeistä laeista seuraaviin
tarkoituksiin: lupaa avomerellä tapahtuvaan öljyn- ja kaasunporaukseen hakevien
hakijoiden teknisen kapasiteetin tiukka tarkastus, kansallisten
hätäsuunnitelmien yhteneväisyys, yhteensopivien kansallisten ja toimialan
hallussa olevien valmiusresurssien kehittäminen ja niiden tarjoaminen muille
niitä tarvitseville maille sekä toiminnanharjoittajien vastuuseen liittyvien
ympäristösäännösten soveltamisalan selkiyttäminen avomerellä tapahtuvien öljyn-
ja kaasunporausonnettomuuksien osalta (esim. jätelainsäädännön sovellettavuus).
Unioni ehdottaisi unioniin sijoittautuneille yrityksille myös vapaaehtoisia
sopimuksia EU:n vaatimusten noudattamisesta EU:n vesien ulkopuolella. 
Vaihtoehdossa 1+ aiheutuu jäsenvaltioille
lisää juoksevia kustannuksia noin 3 miljoonaa euroa, ja teollisuudelle
sääntöjen noudattamisesta aiheutuu kustannuksia (kumulatiivisesti vaihtoehdon 1
kanssa) noin 52 miljoonaa euroa. Vaihtoehdoilla 1 ja 1+ saadaan yhteensä
hyötyä 25–109 miljoonaa euroa vuodessa eli keskimäärin 12
%:n vähennys perusskenaarion riskistä. 
Vaihtoehdossa 2
(”unionin paras käytäntö”) kehitetään vaihtoehdon 1+ uudistukset kattavaksi
paketiksi. Tunnetuille maailmanlaajuisesti parhaille käytännöille
suuronnettomuusvaarojen torjunnassa annettaisiin valtuutus ja
suuronnettomuusvaaroista laadittuun kertomukseen sisällytettäisiin
ympäristöriskien arviointi. Kansallisten toimivaltaisten viranomaisten
järjestelyihin sisällytettäisiin lisäksi parhaat sääntelykäytännöt ja tarvittavat
organisatoriset vaatimukset. Tämän turvallisuus- ja ympäristökysymysten
kokonaisvaltaisen riskinarvioinnin myötä hätävalmiuden ja
hätävalmiusselvityksen hallinnointi sisällytetään lakiin. Asetuksella
perustetaan EU:n laajuinen offshore-viranomaisten ryhmä ja vahvistetaan lupa-
ja ympäristövastuudirektiivejä. 
Vaihtoehdossa 2 toimialalle aiheutuu
toimintakustannuksia noin 122 miljoonaa euroa (52 miljoonasta eurosta)
ja jäsenvaltioille noin 12–18 miljoonaa euroa (3 miljoonasta
eurosta). Tämän lisäksi kertaluonteisia hallintokustannuksia tulee vielä noin 18–44
miljoonaa euroa. Komissiolle aiheutuisi EU:n offshore-viranomaisten ryhmän
perustamisesta ja toiminnasta kustannuksia noin 1 miljoonaa euroa.
Lisätoimenpiteet alentavat riskikustannuksia perusskenaarioon nähden 103–455
miljoonaa euroa vuodessa eli riski vähenisi 50 %. 
Vaihtoehto 3
(”EU:n virasto”) lujittaa vaihtoehdon 2 vaikutusta. Tässä vaihtoehdossa
perustetaan EU:n virasto, jonka tehtävänä on institutionaalistaa ja siten
konsolidoida vaihtoehdolla 2 aikaansaadut uudistukset. Virasto tekisi
tarkastuksia ja tutkimuksia, valvoisi ja varmistaisi toiminnan
johdonmukaisuutta, kehittäisi toimintakapasiteettia ja avustaisi valmiuksien
kehittämisessä unionin ulkopuolisia naapurimaita. 
Vaihtoehdossa 3 komissiolle vuotuiset
juoksevat kustannukset olisivat noin 35 miljoonaa euroa (1 miljoonasta
eurosta) ja kertaluonteiset käynnistyskulut 18–44 miljoonaa euroa. Tämän
lisäksi tarvitaan vielä 10 miljoonaa euroa valmiusresurssien hankintaan.
Toimialalle ei aiheutuisi lisäkustannuksia. 
Vaihtoehtoja on tarkasteltu sen mukaan, miten
niissä otetaan huomioon taulukossa 1 olevat toimenpiteet.
 Nro || Toimenpide   || Vaihto­ehto 0 || Vaihto­ehto 1 || Vaihto­ehto 1+ || Vaihto­ehto 2 || Vaihto­ehto 3 
 1 || Mahdollisen toiminnanharjoittajan teknisen kapasiteetin yksityiskohtainen tarkastaminen || 0 || 0 || G || L || Unioni 
 2 || Säännölliset tarkastukset ja seuraamusjärjestelmä || 0 || L || L || L || Unioni 
 3 || Virallisen turvallisuusarvioin esittäminen sääntelyviranomaiselle hyväksyntää varten || 0 || L || L || L || Unioni 
 4 || Suuronnettomuusvaaroista laadittavan kertomuksen laajentaminen kattavaksi riskinhallintamalliksi || 0 || 0 || 0 || L || L 
 5 || Unionin käytäntöjen soveltamisen laajentaminen toimiin EU:n ulkopuolisilla vesillä || 0 || 0 || G || G || Unioni 
 6 || Toimivaltaisen viranomaisen perustaminen || 0 || 0 || 0 || L || Unioni 
 7 || Sääntelykeskustelun puitteiden perustaminen || 0 || 0 || 0 || L || Unioni 
 8 || Kattava tiedonvaihto ja avoimuus || 0 || 0 || 0 || L || L 
 9 || Valmius tehokkaisiin hätätoimiin suuren offshore-onnettomuuden tapahtuessa || 0 || 0 || G || L || Unioni 
 10 || Toimintaresurssien rajat ylittävän saatavuuden ja yhteensopivuuden varmistaminen || 0 || 0 || G || L || Unioni 
 11 || Ympäristövastuun soveltamisalan selkiyttäminen || 0 || 0 || G || L || L 
Taulukko 1
0 = ei koske tätä vaihtoehtoa, G = ohjeet/
pehmeät lait, L = laki, unioni = unionin virasto vastaa
Toimenpide voidaan toteuttaa erilaisin
keinoin, jotka usein vaikuttavat tehokkuuteen ja käytännöllisyyteen. Kunkin
vaihtoehdon kohdalla esitetään näin sen osalta valitut toimenpiteet ja
suositeltavat täytäntöönpanokeinot kussakin toimenpiteessä.
Suositeltavin toimintavaihtoehto on
vaihtoehto 2 eli kattava avomeritoimialan uudistus,
jolla korotetaan uuden lainsäädännön avulla avomeritoimialan riskinhallinnan
tasoa ja hätätilavalmiutta kaikkialla unionissa. Paitsi että se on
johdonmukainen vaihtoehto, sillä myös lisätään toimialan ja sääntelyviranomaisen
toiminnan avoimuutta.
Tällä vaihtoehdolla perusskenaarioon verrattua
riskiä voidaan pienentää 50 % tehostamalla ennaltaehkäisyä ja lieventäviä
toimia siinä tapauksessa, että onnettomuus kuitenkin tapahtuu. Riskin
pienentämisestä aiheutuvat keskimääräiset rahalliset kustannukset (n. 103–455
miljoonaa euroa vuosittain) ovat hyvin suhteessa täytäntöönpanon arvioituihin
kumulatiivisiin kustannuksiin (134–140 miljoonaa euroa vuosittain). Vaihtoehto 2
on hallinnollisesti ja taloudellisesti huokeampi, koska juoksevat
lisäkustannukset vaihtoehdossa 3 (n. 34 miljoonaa euroa vuosittain) estävät
vastaavan riskien vähentämisen. Vaihtoehdossa 1+ positiiviset vaikutukset
jäävät vähäisiksi (12 %), samoin kuin täytäntöönpanomahdollisuudet, eivätkä
vaihtoehdon 1 hyödyt riitä perustelemaan kustannuksia (vaikka ne ovatkin
alhaiset).

3.                 
ASETUKSEN OIKEUDELLISET TEKIJÄT

Ehdotettu asetus luo toiminnanharjoittajille,
jäsenvaltioille ja komissiolle seuraavia velvollisuuksia.
Toiminnanharjoittaja 
Toiminnanharjoittajan on järjestettävä
toimintansa parhaan käytännön mallin mukaan, laadittava
suuronnettomuusvaaroista kertomus ja toimitettava se toimivaltaiselle
viranomaiselle arviointia varten. Lisäksi toiminnanharjoittajien on annettava
sääntelyviranomaiselle ilmoitus kaikesta poraustoiminnasta erikseen. Sekä
suuronnettomuusvaaroista laadittavan kertomuksen että porausilmoitusten osalta
vaaditaan turvallisuuteen liittyvien keskeisten tekijöiden riippumatonta
todentamista. Toiminnanharjoittajien on laadittava sisäiset hätäsuunnitelmat,
edistettävä valmiusresurssien yhteentoimivuutta ja yhteensopivuutta sekä
annettava vaaratilanteista ja muista erityistiedoista vakiomuotoisia raportteja
asianomaiselle jäsenvaltiolle. Unioniin sijoittautuneet suuryritykset
sitoutuisivat käyttämään unionin offshore-turvallisuusvaatimuksia toimiessaan
unionin ulkopuolella.
Jäsenvaltiot 
Jäsenvaltioiden luvan antavien viranomaisten
tehtävänä olisi arvioida soveltuvalla tavalla hakijoiden potentiaalista
turvallisuustasoa ja ympäristötehokkuutta (sekä rahoituksellista valmiutta
puuttua turvallisuusongelmiin) etsintä- tai tuotantolupia myönnettäessä.
Jäsenvaltioiden tehtävänä olisi perustaa toimivaltaiset viranomaiset
turvallisuuden, ympäristötehokkuuden ja hätävalmiuden valvontaan sekä ottaa
käyttöön tarkastuksista ja tutkimuksista vankat vaatimukset, joita tuetaan
soveltuvilla seuraamuksilla, jos toiminnanharjoittajat eivät hoida
velvoitteitaan. Jäsenvaltiot toimittavat säännönmukaisesti tiedot
avomeritoiminnan aloistaan ja raportoivat kaikista merkittävistä
vaaratilanteista ja niistä saaduista opetuksista komissiolle. Jäsenvaltiot
laativat ulkoiset hätäsuunnitelmat yhdessä naapurijäsenvaltioiden kanssa.
Asiantuntijuuden ja fyysisten resurssien yhteentoimivuuden varmistamiseksi
toteutetaan toimia unionin kattavien toimien tukemiseksi. Toimista voi vastata
myös EMSA. Jäsenvaltioiden ja toimialan on testattava hätäsuunnitelmia
säännöllisesti.
Komissio 
Komissio perustaa EU:n offhore-viranomaisten
ryhmän, jossa on unionin jäsenvaltioiden avomerellä tapahtuvasta öljyn- ja
kaasunporaustoiminnasta vastaavien toimivaltaisten viranomaisten edustajat.
Komissio muuttaa ympäristövastuudirektiiviä (2004/35/EY) tällä asetuksella. 
Oikeusperusta
Asetusluonnos perustuu SEUT-sopimuksen 192
artiklaan (ympäristö) ympäristönsuojelua koskevilta osin ja 194 artiklaan
(energia) energiatoimituksista ja energian sisämarkkinoiden toiminnasta unionin
turvallisuudelle aiheutuvien kielteisten vaikutusten vähentämistä koskevilta
osin.
Toissijaisuusperiaate
Unionin toimia on harkittu ainoastaan siinä
tapauksessa, että niillä päästään tavoitteeseen tehokkaammin kuin
jäsenvaltioiden toimilla tai jäsenvaltioiden toimilla ei saada aikaan
optimaalisia parannuksia.
Yhtiöt toimivat ja Deepwater Horizon
-öljynporauslautan kaltaisia lauttoja siirretään rajojen yli, mutta
sääntelyjärjestelmät ovat hyvin erilaisia kansallisilla lainkäyttöalueilla.
Jäsenvaltiot ovat viime aikoina huomauttaneet, että ilman unionin toimia nämä
erot kasvavat entisestään, koska vain edistyneimpien alueiden maat suunnittelevat
omia parannuksia ja kansainväliset aloitteet etenevät hyvin hitaasti. Ilman
unionin toimia nykyisiä vaikeuksia toimialan suoritustason vertailussa sekä
tiedustelutiedon ja vaaratilanteita koskevan tiedon jakamisessa ei myöskään
saada ratkaistua. 
Yksinomaan jäsenvaltioiden toimilla ei
ympäristöä, joka on meille kaikille yhteinen, saada suojeltua johdonmukaisesti
(saastumisesta vastaaminen mukaan luettuna), vaikka unioni ja sen jäsenvaltiot
ovat sitoutuneet tähän meristrategian puitedirektiivin mukaisesti.
Suuren vaaratilanteen todennäköisyys
avomerellä ja sen seuraukset ovat kansallisten raporttien ja komission vuonna 2011
tekemän riskianalyysin mukaan edelleen merkittäviä missä tahansa unionissa.
Avomerituotanto on lisääntynyt myös Välimerellä, Mustallamerellä ja jopa
Itämerellä, eikä kaikilla mailla näillä merialueilla ole paljoa kokemusta
avomeritoiminnan sääntelystä. Edistyneemmilläkään alueilla (pääasiassa
Pohjanmerellä) kansallisilla toimilla ei ole saatu aikaan yhteisiä vaatimuksia
eikä vertailtavia tietoja. 
Kaiken kaikkiaan toimien toteuttamatta
jättäminen unionin tasolla, vaikka unionin lainsäädännössä on jo toimenpiteitä
muun muassa työterveyden ja -turvallisuuden alalla, estäisi todennäköisesti
jäsenvaltioita hyödyntämästä parasta tapaa pienentää merkittävien
offshore-vaaratilanteiden vaaraa johdonmukaisesti ja nopeasti. 
Suhteellisuusperiaate
Perustamissopimuksen 5 artiklan mukaan
yhteisön toiminnassa ei saada ylittää sitä, mikä on tarpeen sopimuksen
tavoitteiden saavuttamiseksi. Vaaditun tasapainon saavuttamiseksi tavoitteiden
ja ehdotettujen keinojen välille asetuksessa otetaan huomioon seuraavat seikat:
i.             BP arvioi Deepwater Horizon
-onnettomuuden kustannuksiksi yli 40 miljardia Yhdysvaltain dollaria. Unionin
vesillä tapahtuvan vastaavan onnettomuuden kustannukset voisivat olla samaa
luokkaa.
ii.            Deepwater Horizonin suurusluokan
onnettomuuksia esiintyy avomeritoimialalla kymmenen vuoden väliajoin, mikä on
suuronnettomuusvaaroille hyvin tiheään. 
iii.           Unionin avomeritoiminta on hyvin
tärkeä kansallisille talouksille (tulojen ja työllisyyden suhteen) ja
toimitusvarmuuden kannalta.
iv.           Avomeritoimintaa harjoittavien
yhtiöiden tulot ovat suhteellisen suuria.
v.            Suuri yleisö ei halua lisätä
merkittävien vaaratilanteiden riskiä. 
Tässä asetuksessa ehdotettujen toimenpiteiden
kustannukset ( noin 134–140 miljoonaa euroa vuodessa) ovat vaatimattomat siihen
nähden, kuinka paljon ne pienentävät riskejä (noin 103–455 miljoonaa euroa
vuodessa). Siksi niitä ehdotetaan helpottavina toimenpiteinä. 
Sääntelytavan valinta
Vaihtoehdon 2
täytäntöönpanoa varten ehdotetaan asetusta. Sen etuja direktiiviin
nähden ovat selkeys, johdonmukaisuus ja suoran soveltamisen tuoma
täytäntöönpanon nopeus[12]. Koska asetus vaikuttaa
suoraan toimialaan, sen avulla varmistetaan myös tasapuolisemmat
toimintaedellytykset. Se sopisi myös rajat ylittävän saasteiden torjunnan
hätäsuunnitteluun.
Komission
neuvoa-antavia ja asiantuntijaryhmiä koskevat toimielinten väliset sopimukset
huomioon ottaen EU:n offshore-viranomaisten ryhmä olisi perustettava komission
päätöksellä. 

4.                 
TALOUSARVIOVAIKUTUKSET   

Ehdotuksen talousarviovaikutukset kaudella 2013–2016
ovat noin 2,5 miljardia euroa, kun komiteaan osallistumisesta maksettavat
korvaukset lasketaan mukaan. EMSA avustaa pääasiassa a) satelliittiseurantajärjestelmän
käytössä (järjestelmä on toiminnassa ilman avomerionnettomuuksiakin) ja b)
EMSAn järjestämien hätäalusten käytössä. Hätäalukset otetaan sopimuksella
käyttöön vain tiettyä tarkoitusta varten, ja niiden toimintakustannukset maksaa
niitä pyytänyt rannikkovaltio. Asetuksella (EY) N:o 2038/2006 otetaan käyttöön
monivuotinen rahoituskehys alusten aiheuttaman pilaantumisen torjuntaan
vuosiksi 2007–2013. Komissio ei aio muuttaa tätä kehystä. Yhteenvetona voidaan
todeta, ettei EMSAn kustannusten odoteta kasvavan kaudella 2007–2013. Jos
EMSAlle aiheutuu kaudella 2014–2020 lisäkustannuksia, ne olisi ensisijaisesti
katettava kohdentamalla jo sovituista lähteistä saatavia määrärahoja uudelleen.

5.                 
LISÄTIEDOT

Nykyisen lainsäädännön muuttaminen
Asetuksen hyväksymisestä seuraa direktiivin 2004/35/EY
(ympäristövastuudirektiivi) muuttaminen.
Tehtävien siirtäminen
Asetuksen mukaan yhteisen raportointimallin
teknisistä yksityiskohdista säädetään delegoidulla säädöksellä ja teknisten
liitteiden mahdollisista päivityksistä täytäntöönpanosäädöksellä.
Euroopan talousalue ja energiayhteisö
Ehdotus
saattaa olla merkityksellinen ETA:n ja energiayhteisön kannalta.
2011/0309 (COD)
Ehdotus
EUROOPAN PARLAMENTIN JA NEUVOSTON ASETUS
öljyn ja kaasun etsintä-, hyödyntämis- ja
tuotantotoiminnan turvallisuudesta avomerellä
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 192 artiklan 1 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[13], 
ottavat huomioon alueiden komitean lausunnon[14],

noudattavat tavallista
lainsäätämisjärjestystä,
sekä katsovat seuraavaa:
(1)              
SEUT-sopimuksen 191 artiklassa asetetaan
tavoitteiksi ympäristön laadun säilyttäminen, suojelu ja parantaminen sekä
edellytetään, että kaikkien unionin toimien tukena on ennalta varautumisen
periaatteelle, ennalta ehkäiseviin toimiin ja luonnonvarojen harkittuun ja
järkevään käyttöön perustuva korkea suojelun taso. 
(2)              
Tämän asetuksen tarkoituksena on vähentää
avomerellä tapahtuvaan öljyn- ja kaasunporaustoimintaan liittyvien
suuronnettomuuksien esiintymistä ja rajoittaa niiden seurauksia ja lisätä siten
meriympäristön ja rannikon elinkeinojen suojelua ympäristön pilaantumista
vastaan, vahvistaa turvalliseen öljyn ja kaasun etsintään, hyödyntämiseen ja
tuotantoon sovellettavat vähimmäisvaatimukset, rajoittaa unionin kotoperäiselle
energiantuotannolle aiheutuvia häiriöitä ja parantaa onnettomuuden sattuessa
käytettäviä toimintamekanismeja. 
(3)              
Tätä asetusta olisi sovellettava paitsi tuleviin
laitoksiin ja toimiin myös nykyisiin laitoksiin siirtymäjärjestelyin.
(4)              
Offshore-toimintojen turvallisuuteen tähtääviä
politiikkoja on öljyn- ja kaasunporaustoiminnassa avomerellä, etenkin
Meksikonlahdella, vuonna 2010 tapahtuneiden onnettomuuksien vuoksi tarkasteltu
uudelleen. Komissio käynnisti avomerellä tapahtuvien öljyn- ja
kaasunporaustoimien turvallisuuden uudelleentarkastelun ja esitti siitä
alustavan mielipiteensä 13 päivänä lokakuuta 2010 tiedonannossa "Öljyn- ja
kaasunporaustoiminnan turvallisuus avomerellä". Euroopan parlamentti antoi
aiheesta päätöslauselmat 7 päivänä lokakuuta 2010 ja 13 päivänä syyskuuta 2011.
Jäsenvaltioiden energiaministerit ilmaisivat omat kantansa energianeuvoston
päätelmissä 3 päivänä joulukuuta 2010.
(5)              
Avomerellä tapahtuvan merkittävän öljyn- tai
kaasunporausonnettomuuden riskit ovat suuret. Merivesien saastumisvaaraa
vähentämällä aloite edistänee meriympäristön suojelua ja erityisesti ympäristön
hyvän tilan saavuttamista vuoteen 2020 mennessä, kuten yhteisön
meriympäristöpolitiikan puitteista 17 päivänä kesäkuuta 2008 annetun Euroopan
parlamentin ja neuvoston direktiivin 2008/56/EY (meristrategiadirektiivi)[15]
1 artiklan 1 kohdassa säädetään. 
(6)              
Meristrategiadirektiivi, jossa edellytetään
kaikkien toimintojen meriympäristölle aiheuttamiin kumulatiivisiin vaikutuksiin
puuttumista, on yhdennetyn meripolitiikan ympäristöpilari. Meripolitiikka on
merkityksellistä avomerellä tapahtuvien öljyn- ja kaasunporaustoimien kannalta,
sillä siinä edellytetään talouden kaikkien alojen erityiskysymysten liittämistä
palvelemaan yleistä tavoitetta, joka on kokonaiskäsityksen saaminen
valtameristä, meristä ja rannikkoalueista, jotta meriasioihin voidaan kehittää
johdonmukainen lähestymistapa, jossa otetaan huomioon kaikki taloudelliset,
ympäristöpoliittiset ja yhteiskunnalliset näkökulmat merten aluesuunnittelua ja
meriosaamista hyödyntämällä. 
(7)              
Öljyn- ja kaasunporauksen avomeriteollisuutta on
useilla unionin alueilla ja toimintaa suunnitellaan kehitettävän uusilla
alueilla unionin vesillä. Öljyn ja kaasun avomerituotannolla on merkittävä
asema EU:n energiavarmuuden turvaamisessa.
(8)              
Avomeritoiminnan turvallisuuteen Euroopassa
nykyisin sovellettava pirstaleinen sääntelykehys ja toimialan nykyiset
turvallisuuskäytännöt eivät anna riittäviä takeita siitä, että
avomerionnettomuuden riskit olisivat mahdollisimman pienet kaikkialla
unionissa, eikä siitä, että unionin vesillä toimittaisiin onnettomuuden
tapahduttua nopeasti tehokkaimmalla tavalla. Nykyisissä korvausjärjestelmissä
vastuullista osapuolta on toisinaan vaikea osoittaa ja/tai vastuullinen
osapuoli ei kykene tai ei ole velvollinen maksamaan kaikkia haitan
korjaamisesta aiheutuvia kustannuksia.
(9)              
Hiilivetyjen etsintään, hyödyntämiseen ja
tuotantoon tarkoitettujen lupien antamisen ja käytön edellytyksistä 30 päivänä
toukokuuta 1994 annetun Euroopan parlamentin ja neuvoston direktiivin 94/22/EY
mukaan öljyn- ja kaasunporaustoimintaa avomerellä saa harjoittaa, kun siihen on
saatu lupa. Tässä yhteydessä toimivaltaisen viranomaisen on otettava huomioon
tekniset ja taloudelliset riskit ja tilanteen mukaan tiedot yksinoikeudellisten
etsintä- ja tuotantolupien hakijoiden aiemmasta vastuullisuudesta. On tarpeen
varmistaa, että toimivaltaiset viranomaiset luvanhakijan teknistä ja
rahoituksellista valmiutta tutkiessaan selvittävät tarkasti myös hakijan valmiudet
jatkaa toimintaa turvallisesti ja tehokkaasti kaikissa ennakoitavissa olevissa
olosuhteissa. 
(10)          
On tarpeen tehdä selväksi, että
offshore-toimintaluvan direktiivin 94/22/EY mukaisesti saaneet luvanhaltijat
ovat mahdollisesti myös ympäristövastuusta ympäristövahinkojen ehkäisemisen ja
korjaamisen osalta 21 päivänä huhtikuuta 2004 annetussa Euroopan parlamentin ja
neuvoston direktiivissä 2004/35/EY[16] tarkoitettuja
vastuullisia 'toiminnanharjoittajia', jotka eivät ehkä saa sopimuksilla siirtää
tätä koskevia vastuitaan kolmansille osapuolille. 
(11)          
Vaikka direktiivin 94/22/EY mukaisesti saatu
yleinen lupa takaa luvanhaltijalle yksinoikeuden tai tuottaa öljyä ja/tai
kaasua tietyllä alueella, jäsenvaltioiden on kyseisellä alueella toteutettavien
varsinaisten toimien jatkuvalla asiantuntevalla viranomaisvalvonnalla
varmistettava, että suuronnettomuuksien estämistä ja niiden ihmisiin,
ympäristöön ja energiavarmuuteen kohdistuvia vaikutuksia valvotaan tehokkaasti.

(12)          
Öljyn ja kaasun etsintään ja hyödyntämiseen
sovellettavan direktiivin 85/337/ETY, sellaisena kuin se on muutettuna,
mukaisesti sellaisten hankkeiden, joilla on muun muassa niiden luonteen,
suuruusluokan tai sijainnin vuoksi todennäköisesti merkittäviä
ympäristövaikutuksia, vaikutukset on arvioitava ja niille vaaditaan lupa.
Direktiiviä 85/337/ETY myötäillen luvanvaraisten toimien osalta olisi
säädettävä suuren yleisön merkityksellisestä osallistumisesta noudattaen
Yhdistyneiden kansakuntien Euroopan talouskomission yleissopimusta tiedon
saannista, kansalaisten osallistumisoikeudesta päätöksentekoon sekä
muutoksenhaku- ja vireillepano-oikeudesta ympäristöasioissa.
(13)          
Unionista löytyy jo esimerkkejä avomerellä
tapahtuvaan öljyn- ja kaasunporaustoimintaan liittyviä kansallisia
sääntelykäytäntöjä koskevista hyvistä vaatimuksista. Näitä ei kuitenkaan
sovelleta johdonmukaisesti kaikkialla unionissa eikä yksikään jäsenvaltio ole
sisällyttänyt kaikkia parhaita sääntelykäytäntöjä lainsäädäntöönsä, joka koskee
suurten avomerionnettomuuksien estämistä tai niistä ihmisille ja ympäristölle
aiheutuvien seuraamusten rajoittamista. Parhailla sääntelykäytännöillä taataan
turvallisuutta ja ympäristöä koskeva tehokas sääntely yhdentämällä siihen
liittyvät tehtävät yhdistetylle toimivaltaiselle viranomaiselle, jäljempänä
'toimivaltainen viranomainen', jonka resurssit voivat tulla yhdestä tai
useammasta kansallisesta virastosta. 
(14)          
Kun luvan saaneelle toiminnanharjoittajalle
myönnetään oikeudet etsiä tai ottaa talteen öljyä ja kaasua, toimivaltaisella
viranomaisella olisi oltava jäsenvaltiolta saatu laillinen toimivalta ja
riittävät resurssit toteuttaa täytäntöönpanotoimia, myös lakkauttaa toimet
työntekijöiden ja ympäristön asianmukaisen suojelun varmistamiseksi. 
(15)          
Toimivaltaisen viranomaisen tehokkuus luvanhaltijan
tai toiminnanharjoittajan suuronnettomuusvaarojen torjunnan riittävyyden
todentamisessa on suoraan yhteydessä suuronnettomuusvaaroja koskevaan
sääntelypolitiikkaan ja järjestelmiin sekä toimivaltaisen viranomaisen
asiantuntijuuteen. Riippumatta siitä, että toiminnanharjoittajalle on myönnetty
oikeudet etsiä tai ottaa talteen öljyä ja kaasua, toimivaltaisella
viranomaisella olisi oltava jäsenvaltiolta saatu laillinen toimivalta ja
riittävät resurssit toteuttaa täytäntöönpanotoimia, myös lakkauttaa toimet
työntekijöiden ja ympäristön asianmukaisen suojelun varmistamiseksi.
Jäsenvaltion olisi annettava toimivaltaiselle viranomaiselle riittävät
resurssit näiden tehtävien hoitamista varten.
(16)          
Tarkoituksenmukaisen eron säilyttämiseksi
talouskehityksen sekä ympäristö- ja turvallisuussääntelyn välillä
toimivaltaisen viranomaisen olisi todistettavasti oltava riippumaton
kansallisesta taloudellisesta tuesta.
(17)          
Koska avomerellä tapahtuvaan öljyn- ja
kaasunporaustoimintaan liittyvät suuronnettomuusvaarat etenkin
prosessiturvallisuudessa, hiilivetyjen turvallisessa säilyttämisessä,
rakenteellisessa kestävyydessä, tulipalojen ja räjähdysten ehkäisyssä sekä
evakuoinnissa, ulospääsyssä ja pelastamisessa ovat monimutkaisia ja
suuronnettomuuden ympäristövaikutukset olisi saatava rajattua, öljy- ja kaasualan
avomeritoiminnan erityisvaaroja varten tarvitaan kohdennettua ja räätälöityä
sääntelyä.
(18)          
Tätä asetusta olisi sovellettava rajoittamatta
sitä, mitä unionin muussa lainsäädännössä, etenkin työntekijöiden työterveyden
ja -turvallisuuden alalla erityisesti toimenpiteistä työntekijöiden
turvallisuuden ja terveyden parantamisen edistämiseksi työssä 12 päivänä
kesäkuuta 1989 annetussa neuvoston direktiivissä 89/391/ETY[17]
ja vähimmäisvaatimuksista porausta käyttävän kaivannaisteollisuuden
työntekijöiden turvallisuuden ja terveyden suojelun parantamiseksi (yhdestoista
direktiivin 89/391/ETY 16 artiklan 1 kohdassa tarkoitettu erityisdirektiivi) 3
päivänä marraskuuta 1992 annetussa neuvoston direktiivissä 92/91/ETY[18]
säädetään muista vaatimuksista.
(19)          
Offshore-järjestelmää on sovellettava etsintä- ja
tuotantotoimintaan sekä pysyvillä että liikkuvilla laitoksilla toimien koko
elinkaaren ajan suunnittelusta siihen, kun lähde poistetaan käytöstä ja
hylätään lopullisesti. 
(20)          
Tällä hetkellä parhaat toimintakäytännöt
suuronnettomuuksien estämiseen avomerellä tapahtuvassa öljyn- ja
kaasunporaustoiminnassa perustuvat siihen, että riskinarvioinnilla ja
luotettavilla hallinnointijärjestelmillä saadaan aikaan toivotut tuotokset.
(21)          
Unionin parhaan toimintakäytännön mukaan laitosten,
joihin kuuluvat myös liikkuvat öljynporauslautat, omistajien ja/tai käyttäjien
on otettava suuronnettomuuden estämiseksi käyttöön tehokas yhtiöpolitiikka ja
soveltuvat järjestelyt ja määriteltävä kattavasti ja järjestelmällisesti kaikki
suuronnettomuusvaaraskenaariot, jotka liittyvät kaikkiin kyseisellä laitoksella
suoritettaviin vaarallisiin tehtäviin. Näissä parhaissa käytännöissä
edellytetään myös tällaisten skenaarioiden todennäköisyyden, seurausten ja
niitä varten tarvittavan valvonnan arvioimista kattavassa
turvallisuusjohtamisjärjestelmässä. Näitä koskeva yhtiöpolitiikka ja
järjestelyt olisi kuvattava selkeästi yhdessä asiakirjassa, jäljempänä
'suuronnettomuusvaaroista laadittava kertomus'. Suuronnettomuusvaaroista
laadittavan kertomuksen olisi oltava vertailukelpoinen direktiivissä 92/91/EY
tarkoitetun turvallisuus- ja terveysasiakirjan kanssa ja täydennettävä sitä, ja
siihen olisi myös sisällyttävä määräyksiä ympäristöriskien arvioinnista ja
hätäsuunnitelmista. Olisi vaadittava, että suuronnettomuusvaaroista laadittava
kertomus toimitetaan toimivaltaiselle viranomaiselle hyväksymismenettelyä
varten. 
(22)          
Unionin vesillä harjoitettavan
suuronnettomuusvaarojen torjunnan tehokkuuden säilyttämiseksi
suuronnettomuusvaaroista laadittavissa kertomuksissa on otettava huomioon
kaikki merkitykselliset näkökohdat tuotantolaitoksen elinkaaressa
suunnittelusta, toiminnasta, yhdessä toisten laitosten kanssa toteutettavasta
toiminnasta ja suurista muutoksista lopulliseen hylkäämiseen asti. Kertomus on
esitettävä toimivaltaiselle viranomaiselle, jotta toimia ei käynnistetä, jollei
toimivaltainen viranomainen ole hyväksynyt suuronnettomuusvaaroista laadittavaa
kertomusta asianmukaisessa hyväksymismenettelyssä. 
(23)          
Ainoastaan laitos, jolla on tekniset valmiudet
valvoa kaikkia ennakoitavissa olevia vaaroja lähteen sijaintipaikalla ja jonka
suuronnettomuusvaaroista laatima kertomus on hyväksytty, saisi porata ja
korjata öljy- ja kaasulähteitä.
(24)          
Poraustoimen suorittajan olisi käytettävä
soveltuvaa laitosta, laadittava yksityiskohtaiset suunnitelmat jokaiseen
poraustoimeen liittyvien erityisolosuhteiden ja vaarojen osalta ja
tarkastutettava porauskaivon suunnitelmat riippumattomalla asiantuntijalla
unionin parhaiden käytäntöjen mukaisesti. Poraustoimen suorittajan olisi
lähetettävä toimivaltaiselle viranomaiselle ilmoitus porauskaivoa koskevista
suunnitelmista riittävän ajoissa, jotta toimivaltainen viranomainen pystyy
toteuttamaan tarvittavat toimet suunnitellun poraustoimen osalta.
(25)          
Sen varmistamiseksi, että suunnitelmat ovat
turvallisia ja toiminta jatkuvasti turvallista, toimialan on noudatettava
viranomaisten vaatimuksissa ja ohjeissa määriteltyjä parhaita käytössä olevia
käytäntöjä, joita on päivitettävä uuden tietämyksen ja innovaatioiden huomioon
ottamiseksi, pyrkien jatkuvaan toiminnan parantamiseen siten, että
toiminnanharjoittajat ja toimivaltaiset viranomaiset toimivat yhteistyössä
vahvistaakseen ensisijaiset tavoitteet uusien ja parempien vaatimusten ja
ohjeiden kehittämistä varten Deepwater Horizon -onnettomuudesta ja muista merkittävistä
avomerionnettomuuksista saadun kokemuksen perusteella, ja toimialan olisi
viipymättä saatettava ensisijaisimpien ohjeiden ja vaatimusten valmistelu
alulle. 
(26)          
Koska avomerellä tapahtuvat öljyn- ja
kaasunporaustoimet ovat monimutkaisia, tarvitaan riippumattomien kolmansien
osapuolten järjestelmä turvallisuuden kannalta keskeisten tekijöiden
todentamiseksi, kun toiminnanharjoittajat panevat täytäntöön parhaita
käytäntöjä.
(27)          
Unionissa sovellettavien parhaiden käytäntöjen on
täytettävä alusten tarkastamis- ja katsastamislaitoksia koskevista yhteisistä
säännöistä ja standardeista annetun asetuksen (EY) N:o 391/2009 muita kuin
tuotantoon käytettäviä liikkuvia laitoksia koskevat vaatimukset sekä
Kansainvälisen merenkulkujärjestön hyväksymät vastaavat standardit[19].

(28)          
Suuronnettomuusvaaroista laadittavaan kertomukseen
sisältyvässä riskinarvioinnissa olisi otettava huomioon ympäristöriskit, joihin
kuuluvat myös sääolojen ja ilmastonmuutoksen vaikutukset laitosten kestävyyteen
pitkällä aikavälillä. Koska yhdessä jäsenvaltiossa avomerellä tapahtuvasta
öljyn- ja kaasunporaustoiminnasta voi aiheutua merkittäviä ympäristöhaittoja
toisessa jäsenvaltiossa, valtioiden rajat ylittävien ympäristövaikutusten
arvioinnista tehdyn yleissopimuksen mukaisesti on tarpeen vahvistaa erityissäännökset
ja soveltaa niitä.
(29)          
Tehokkaan toiminnan varmistamiseksi hätätilanteissa
toiminnanharjoittajien olisi laadittava paikkakohtainen hätäsuunnitelma, joka
perustuu suuronnettomuusvaaroista laadittavassa kertomuksessa määriteltyihin
riski- ja vaaraskenaarioihin, esitettävä se toimivaltaiselle viranomaiselle ja
varmistettava, että niillä on riittävät resurssit näiden suunnitelmien nopeaan
täytäntöönpanoon tarvittaessa. 
(30)          
Sen varmistamiseksi, ettei mitään turvallisuuden
kannalta merkityksellistä näkökohtaa jätetä ottamatta huomioon, on tärkeä ottaa
käyttöön asianmukaiset keinot näistä näkökohdista raportoimiseksi, raportoinnin
kannustamiseksi ja ilmiantajien suojelemiseksi. 
(31)          
Vertailukelpoisten tietojen jakaminen
jäsenvaltioiden kesken on vaikeaa ja epäluotettavaa, koska raportteja varten ei
ole olemassa kaikille jäsenvaltioille yhteistä mallia. Yhteinen malli, jolla
toiminnanharjoittajat voivat raportoida tiedoista jäsenvaltioille, lisäisi
toiminnanharjoittajien turvallisuustasoa ja ympäristötehokkuutta koskevaa
avoimuutta, antaisi suurelle yleisölle mahdollisuuden tutustua
merkityksellisiin ja unionin laajuisesti vertailukelpoisiin tietoihin
avomerellä tapahtuvan öljyn- ja kaasunporauksen turvallisuudesta ja edistäisi
oppimista suuronnettomuuksista ja läheltä piti -tilanteista. 
(32)          
Komissiolle olisi siirrettävä täytäntöönpanovalta
tietojen jakamista koskevien ehtojen yhdenmukaisuuden varmistamista ja
avomeritoiminnan suorituskykyä koskevaan avoimuuteen kannustamista varten. Tätä
toimivaltaa olisi käytettävä yleisistä säännöistä ja periaatteista, joiden
mukaisesti jäsenvaltiot valvovat komission täytäntöönpanovallan käyttöä, 16
päivänä helmikuuta 2011 annetun Euroopan parlamentin ja neuvoston asetuksen
(EU) N:o 182/2011[20] mukaisesti.
(33)          
Asiaa koskevia täytäntöönpanosäädöksiä
hyväksyttäessä olisi noudatettava neuvoa-antavaa menettelyä, jotta voidaan
varmistaa merkityksellisten tietojen johdonmukainen vaihtaminen kaikkialla
unionissa. 
(34)          
Suuren yleisön EU:n laajuisen avomeritoiminnan
oikeutusta ja koskemattomuutta kohtaan tunteman luottamuksen edistämiseksi
jäsenvaltioiden olisi esitettävä toiminnasta ja vaaratilanteista raportteja ja
ilmoitettava komissiolle suuronnettomuuksista välittömästi, ja komission olisi
säännöllisesti julkaistava raportit EU:ssa tapahtuneen toiminnan määrästä sekä
avomeritoiminnan turvallisuustason ja ympäristötehokkuuden suuntauksista. 
(35)          
Kokemusten mukaan arkaluonteisten tietojen
luottamuksellisuuden varmistaminen on tärkeää toimivaltaisen viranomaisen ja
toiminnanharjoittajan välisen avoimen vuoropuhelun edistämisessä. Siksi
avomeritoiminnan harjoittajien ja kaikkien jäsenvaltioiden välisen vuoropuhelun
olisi perustuttava asiaa koskeviin kansainvälisiin välineisiin, jotka ovat jo
olemassa, ja EU:n asiaa koskevien ympäristötietojen saantia koskevaan
säännöstöön, jollei turvallisuuden tai ympäristön suojelemiseen liity mitään
tätä estävää vaatimusta. 
(36)          
Offshore-viranomaisten harjoittama yhteistyö on
selvästi todettu arvokkaaksi NSOAF:n (North Sea Offshore Authorities Forum) ja
kansainvälisen sääntelyfoorumin IRF:n toiminnassa. Unionissa olisi
kokonaisuudessaan harjoitettava vastaavanlaista yhteistyötä kansallisten
edustajien ja komission välisen tehokkaan yhteistyön edistämiseksi toiminnan
tasolla. 
(37)          
Toiminta suurissa avomerionnettomuuksissa ja niihin
varautuminen saadaan tehokkaammaksi jäsenvaltioiden sekä jäsenvaltioiden ja
toimialan välisellä järjestelmällisellä ja suunnitellulla yhteistyöllä ja
jakamalla yhteensopivia resursseja, asiantuntijuus mukaan luettuna. Näissä
järjestelyissä olisi soveltuvin osin hyödynnettävä myös unionista nykyisin jo
erityisesti Euroopan meriturvallisuusviraston ja EU:n pelastuspalvelumekanismin
kautta saatavia resursseja ja apua.
(38)          
Tämän asetuksen mukaisia velvollisuuksia
täytäntöönpantaessa olisi otettava huomioon, että jäsenvaltioiden
suvereniteettiin tai lainkäyttövaltaan kuuluvat merivedet muodostavat
erottamattoman osan direktiivin 2008/56/EY 4 artiklan 1 kohdassa määritellyistä
neljästä merialueesta eli Itämerestä, Koillis-Atlantista, Välimerestä ja
Mustastamerestä. Tästä syystä olisi lisättävä yhteensovittamista niiden
kolmansien maiden kanssa, joiden suvereniteettiin tai lainkäyttövaltaan kuuluu
vesiä tällaisilla merialueilla. Direktiivin 2008/56/EY 3 artiklan 1 kohdassa
määritellyt meriä koskevat alueelliset yleissopimukset kuuluvat tähän
soveltuviin yhteistyökehyksiin. 
(39)          
Välimeren osalta on aloitettu yhdessä tähän
asetukseen liittyen tarvittavat toimet Euroopan unionin liittymiseksi
pöytäkirjaan Välimeren suojelemisesta mannerjalustan sekä merenpohjan ja sen
maaperän tutkimisesta ja hyväksikäytöstä johtuvalta pilaantumiselta, jäljempänä
'Offshore-pöytäkirja', ja yleissopimukseen Välimeren merellisen ympäristön ja
rannikkoalueiden suojelemisesta, jäljempänä 'Barcelonan yleissopimus', joka
hyväksyttiin neuvoston päätöksellä 77/585/ETY[21].
(40)          
Arktisiin vesiin, yhteisölle erityisen tärkeään
naapurina sijaitsevaan meriympäristöön, liittyviin vakaviin
ympäristökysymyksiin on kiinnitettävä erityistä huomiota, jotta varmistetaan
arktisen alueen ympäristön suojelu kaikessa avomeritoiminnassa, etsintä mukaan
luettuna.
(41)          
Kansallisten ulkoisten hätäsuunnitelmien olisi
perustuttava riskinarviointiin, joka tehdään suuronnettomuusvaaroista
laadittavaa kertomusta varten. Niihin liittyvissä paikkakohtaisissa
hätäsuunnitelmissa onnettomuuksien lieventämiseksi olisi otettava huomioon
viimeisimmät riskien arviointi- ja kartoitusohjeet katastrofinhallintaa varten
(komission yksiköiden valmisteluasiakirja SEC(2010) 1626 lopullinen, 21.12.2010).
(42)          
Jotta reagointi hätätilanteessa olisi tehokasta,
toiminnanharjoittajan on tarpeen toimia välittömästi ja tiiviissä yhteistyössä
niiden toimivaltaisten viranomaisten kanssa, jotka koordinoivat lisäresurssien
käyttöönottoa tilanteen kehittymisen mukaan. Tähän liittyy myös hätätilanteen
tarkka selvittäminen, joka olisi aloitettava viipymättä, jotta asiaa koskevia
tietoja ja todisteita menetetään mahdollisimman vähän. Kun vaaratilanne on ohi,
toimivaltaisten viranomaisten olisi tehtävä siitä päätelmät ja toteutettava
tarvittavat toimenpiteet.
(43)          
Tämän asetuksen vaatimusten tehokkaan
täytäntöönpanon varmistamiseksi olisi otettava käyttöön vaikuttavia ja
oikeasuhtaisia seuraamuksia.
(44)          
Jotta ehdotetut vähimmäisvaatimukset voidaan
mukauttaa teknologian viimeisimpään kehitykseen ja siihen liittyviin
käytäntöihin, komissiolle olisi annettava toimivalta muuttaa tämän asetuksen
liitteessä olevia vaatimuksia asetuksen (EU) N:o 182/2011 4 artiklassa
tarkoitettua menettelyä noudattaen. 
(45)          
Komissiolle olisi siksi avomerellä tapahtuvaan
öljyn- ja kaasunporaustoimintaan liittyvien suuronnettomuuksien estämiseksi ja
niiden seurauksien rajoittamiseksi siirrettävä valta antaa säädöksiä asetuksen
(EU) N:o 182/2011 4 artiklan mukaisesti näihin toimiin liittyvien
vähimmäisperusvaatimusten määrittelyn osalta tässä asetuksessa ja erityisesti sen
liitteissä vahvistettuja periaatteita noudattaen. On
erityisen tärkeää, että komissio asiaa valmistellessaan toteuttaa asianmukaiset
kuulemiset, myös asiantuntijatasolla.
(46)          
Komission olisi delegoituja säädöksiä
valmistellessaan ja laatiessaan varmistettava, että Euroopan parlamentti ja
neuvosto saavat tarvittavat asiakirjat samanaikaisesti, hyvissä ajoin ja
asianmukaisesti.
(47)          
Tällä asetuksella käyttöön otettujen toimenpiteiden
lisäksi komission olisi tarkasteltava muita soveltuvia tapoja parantaa öljy- ja
kaasualan avomerionnettomuuksia ja lieventää niiden seurauksia.
(48)          
Koska mikään nykyisistä taloudellisista
turvajärjestelyistä, riskien yhdistämisjärjestelyt mukaan luettuina, ei pysty
vastaamaan äärimmäisen vakavien ongelmien mahdollisista seurauksista, komission
olisi analysoitava ja tutkittava lisää soveltuvia toimenpiteitä, joilla
varmistetaan riittävän vankka vahinkovastuujärjestelmä avomerellä tapahtuvaan
öljyn- ja kaasunporaustoimintaan liittyvien vahinkojen varalta, sekä
rahoituksellista valmiutta koskevia vaatimuksia, tarvittavien taloudellisten
turvajärjestelyjen tai muiden järjestelyjen saatavuus mukaan luettuna. 
(49)          
Teknisiä vaatimuksia on unionin tasolla tärkeä
täydentää vastaavalla tuoteturvalainsäädännön oikeudellisella kehyksellä, jota
sovelletaan kaikkiin avomerilaitoksiin unionin vesillä eikä pelkästään
liikkuviin tuotantolaitoksiin. Tästä syystä komission olisi jatkettava
avomerellä tapahtuvaan öljyn- ja kaasunporaustoimintaan sovellettavien
tuoteturvastandardien analysointia,
OVAT HYVÄKSYNEET TÄMÄN ASETUKSEN:
I luku
Johdantosäännökset
1 artikla
Tarkoitus ja soveltamisala
1.                      
Tässä asetuksessa vahvistetaan vähimmäisvaatimukset
direktiivin 94/22/EY mukaisella luvalla avomerellä tapahtuvaan öljyn- ja
kaasunporaustoimintaan osallistuvalle toimialalle ja kansallisille
viranomaisille. 
2.                 
Tätä asetusta sovelletaan kaikkiin 2 artiklassa
määriteltyihin avomerellä tapahtuviin öljyn- ja kaasunporaustoimiin.
3.                 
Tätä asetusta sovelletaan kaikkiin asiaan
liittyviin laitoksiin, merenalaisiin laitteistoihin ja niihin liitettyyn
infrastruktuuriin jäsenvaltioiden vesillä, niiden yksinomaiset talousalueet
mukaan luettuina, ja Yhdistyneiden Kansakuntien merioikeusyleissopimuksessa,
jäljempänä 'UNCLOS', tarkoitetulla jäsenvaltioiden mannerjalustalla.
4.                 
Tällä asetuksella pyritään edistämään yhteisön
meriympäristöpolitiikan puitteista annetun Euroopan parlamentin ja neuvoston
direktiivin 2008/56/EY tavoitteiden saavuttamista. 
5.                 
Tämän asetuksen säännöksiä sovelletaan
rajoittamatta sitä, mitä unionin asiaa koskevassa lainsäädännössä, etenkin
työntekijöiden työterveyttä ja -turvallisuuden alalla erityisesti
direktiiveissä 89/391/ETY ja 92/91/ETY säädetään. 
6.                 
Tätä asetusta sovelletaan rajoittamatta direktiivin
85/337/EY, direktiivin 2008/1/EY ja asetuksen (EY) N:o 2003/4
soveltamista. 
2 artikla
Määritelmät
Tässä asetuksessa tarkoitetaan
1.                      
'hyväksyttävällä' suuronnettomuuden riskin
saattamista siedettäväksi siihen pisteeseen asti, jossa riskiä ei enää saada
merkittävästi pienennettyä aikaa, resursseja tai kustannuksia lisäämällä;
2.                 
'hyväksymisellä' toimivaltaisen viranomaisen
toiminnanharjoittajalle kirjallisesti antamaa hyväksyntää, kun toimivaltainen
viranomainen on tutkinut toiminnanharjoittajan tämän asetuksen vaatimusten
mukaisesti suuronnettomuusvaaroista laatiman kertomuksen ja tehnyt siitä
myönteisen päätelmän; 
3.                 
'luvalla' direktiivin 94/22/EY mukaisesti annettua
lupaa;
4.                 
'yhdistetyllä toiminnalla' toimintaa, joka
toteutetaan muussa kuin tuotantolaitoksessa toisen laitoksen tai toisten
laitosten kanssa tähän laitokseen tai näihin laitoksiin liittyvistä syistä,
jolloin toiminta käytännössä vaikuttaa missä tahansa näistä laitoksista tai
kaikissa näissä laitoksissa työskentelevien henkilöiden turvallisuuteen tai
ympäristönsuojeluun kohdistuviin riskeihin;
5.                 
'toiminnan käynnistämisellä' sitä ajankohtaa, jona
laitos ensimmäisen kerran harjoittaa sitä toimintaa, johon se on suunniteltu; 
6.                 
’toimivaltaisella viranomaisella’ tämän asetuksen
nojalla nimettyä viranomaista, joka vastaa asetuksen soveltamisalaan kuuluvista
tehtävistä; 
7.                 
'liitetyllä infrastruktuurilla' avomerilaitteita,
putkea tai muuta laitteistoa, joka on vedenpinnan ala- tai yläpuolella ja jota
käytetään kuljettamaan öljy tai kaasu toiseen lähistöllä sijaitsevaan
laitokseen, rannalla sijaitsevaan jalostamoon tai varastoon taikka kuljettamaan
ja lastaamaan öljy sukkulatankkeriin;
8.                 
'hyväksymismenettelyllä' menettelyä, jossa
toimivaltainen viranomainen arvioi tarkkaan kaikki suunniteltuun avomerellä
tapahtuvaan öljyn- ja kaasunporaustoimintaan liittyvät tiedot ja jonka
päätteeksi toimivaltainen viranomainen hyväksyy suuronnettomuusvaaroista
laaditun kertomuksen, jos porauskaivoa tai yhdistettyä toimintaa koskevia
toiminnanharjoittajan ilmoituksia ei vastusteta;
9.                 
'suojavyöhykkeellä' jäsenvaltion laitoksen
ympärille määrittämää aluetta, jossa ei saa harjoittaa mitään muuta toimintaa;
10.             
'etsintäluvalla' jäsenvaltion myöntämää lupaa etsiä
öljyä ja kaasua maanpinnan alta toimilupa-alueella, muttei tuottaa öljyä ja
kaasua kaupallisiin tarkoituksiin; 
11.             
'ulkoisella hätäsuunnitelmalla' paikallista,
kansallista tai alueellista strategiaa avomerellä tapahtuvaan öljyn- ja
kaasunporaustoimintaan liittyvien onnettomuuksien vakavoitumisen estämiseksi
tai niiden seurausten rajoittamiseksi kaikin sisäisissä hätäsuunnitelmissa
kuvattujen resurssien lisäksi käytettävissä olevin resurssein;
12.             
'riippumattoman kolmannen osapuolen todentamisella'
tiettyjen kirjallisten lausuntojen pätevyyden vahvistamista ja arviointia,
jonka tekee luonnollinen henkilö tai oikeushenkilö, joka ei ole lausuntojen
laatijan valvonnassa tai johon lausuntojen laatijalla ei ole vaikutusta;
13.             
'toimialalla' yksityisiä yhtiöitä, jotka
harjoittavat tämän asetuksen mukaisesti avomerellä tapahtuvaa öljyn- ja
kaasunporaustoimintaa tai niihin läheisesti liittyvää toimintaa; 
14.             
'laitoksella' joko tuotantolaitosta tai muuta kuin
tuotantolaitosta;
15.             
'sisäisellä hätäsuunnitelmalla'
toiminnanharjoittajien tämän asetuksen vaatimusten mukaisesti laatimaa
selvitystä toimenpiteistä, joilla estetään avomerellä tapahtuvaan öljyn- ja
kaasunporaustoimintaan liittyvän onnettomuuden vakavoituminen tai rajoitetaan
onnettomuuden seurauksia laitoksen ympärillä olevalla suojavyöhykkeellä;
16.             
'toimilupa-alueella' direktiivin 94/22/EY
mukaisesti annetun luvan kattamaa maantieteellistä aluetta;
17.             
'luvanhaltijalla' avomeritoimintaan direktiivin 94/22/EY
mukaisesti annetun luvan haltijaa;
18.             
'suuronnettomuudella' tulipalon tai räjähdyksen,
porauskaivon hallinnan huomattavan menetyksen tai hiilivetyjen merkittävän
ympäristöön vuotamisen, laitokselle tai sen laitteille aiheutuneen merkittävän
vaurion tai laitoksen rakenteellisen rikkoutumisen kaltaista tapahtumaa ja mitä
tahansa muuta tilannetta, josta aiheutuu kuolonuhreja tai vakavia vammoja
vähintään viidelle laitoksella olevalle tai laitokseen liittyviä töitä
tekevälle henkilölle; 
19.             
'suuronnettomuusvaaralla' tilannetta, joka voi
mahdollisesti johtaa suuronnettomuuteen;
20.             
'muulla kuin tuotantolaitoksella' muuta kuin
tuotantolaitosta, jota käytetään koeporauksiin ja tuotannon tukemiseen;
21.             
'avomerellä tapahtuvalla öljyn- ja
kaasunporaustoiminnalla' kaikkea avomerellä tapahtuvaa öljyn ja kaasun
etsintään, tuotantoon tai jalostukseen liittyvää toimintaa. Tämä kattaa myös
öljyn ja kaasun kuljettamisen laitokseen tai merenalaiseen laitteistoon
liitetyn offshore-infrastruktuurin kautta; 
22.             
'toiminnanharjoittajalla' tuotantolaitoksen
toiminnanharjoittajaa tai muun kuin tuotantolaitoksen omistajaa ja
poraustoimessa poraustoimen suorittajaa. Direktiivin 2004/35/EY 2 artiklan 6
kohdan mukainen määritelmä kattaa sekä toiminnanharjoittajan että
luvanhaltijan; 
23.             
'tuotantolaitoksen toiminnanharjoittajalla'
henkilöä, jonka luvanhaltija on nimittänyt johtamaan ja valvomaan
tuotantolaitoksen päätoimintoja; 
24.             
'omistajalla' henkilöä, joka oikeudellisesti vastaa
muun kuin tuotantolaitoksen toiminnan valvomisesta;
25.             
'öljyn ja kaasun tuotannolla' öljyn ja kaasun
ottamista maanpinnan alta toimilupa-alueella talteen kaupallisiin
tarkoituksiin, mukaan luettuina öljyn ja kaasun avomerellä tapahtuva jalostus
ja sen kuljettaminen laitokseen liitetyssä infrastruktuurissa, joihin kuuluvat
putket, rakenteet ja porauskaivot merenpohjassa, ja/tai kaasun varastoiminen
pinnanalaisissa muodostelmissa kaasun keräämiseksi;
26.             
'tuotantolaitoksella' öljyn ja kaasun tuottamiseen
käytettävää laitosta; 
27.             
'tuotantoluvalla' jäsenvaltion myöntämää lupaa
tuottaa öljyä ja kaasua; 
28.             
'suurella yleisöllä' yhtä tai useampaa luonnollista
henkilöä tai oikeushenkilöä taikka, kansallisen lainsäädännön tai käytännön
mukaisesti, näiden yhteenliittymiä, järjestöjä tai ryhmiä;
29.             
'asiaa käsittelevällä viranomaisella'
(avomerionnettomuuteen reagoitaessa) jäsenvaltion organisaatiota, joka
ensisijassa reagoi hätätilanteessa ja vastaa hätätoimien käynnistämisestä
merkittävän avomerellä tapahtuneen öljyn- ja kaasunporausonnettomuuden
yhteydessä; 
30.             
'riskillä' todennäköisyyttä, että tietty erityinen
vaikutus syntyy tiettynä aikana tai määrätyissä olosuhteissa;
31.             
'soveltuvalla' tiettyyn vaatimukseen tai
tilanteeseen täysin sopivaa, mikä on osoitettu objektiivisen näytön perusteella
ja analyysillä tai muiden viranomaisten tai toimialan vastaavissa tilanteissa
käyttämien asianmukaisten standardien tai muiden ratkaisujen vertailulla;
32.             
'poraustoimella' porauskaivon poraamista etsintä-
tai tuotantotarkoituksiin, myös toiminnan keskeyttämistä, porauskaivojen
korjaamista tai muuttamista, lopullista hylkäämistä tai mitä tahansa muuta
porauskaivoa koskevaa toimintaa, josta voi vahingossa päästä vuotamaan nesteitä
tai aiheutua suuronnettomuuden riski; 
33.             
'poraustoimen suorittajalla' luvanhaltijan
poraustoimen suunnittelua ja toteuttamista varten nimittämää henkilöä. 
II luku
Avomerellä tapahtuvaan öljyn- ja kaasunporaustoimintaan liittyvien
suuronnettomuusvaarojen ennaltaehkäisy 
3 artikla
Riskinhallinnan pääperiaatteet avomerellä tapahtuvassa öljyn- ja
kaasunporaustoiminnassa
1.                      
Toiminnanharjoittajien on toteutettava kaikki
soveltuvat toimenpiteet ehkäistäkseen öljyn- ja kaasunporaustoiminnasta
johtuvat suuronnettomuudet. Toimivaltaisten viranomaisten on valvottava, että
toiminnanharjoittajat noudattavat tätä velvoitetta.
2.                 
Toiminnanharjoittajien on varmistettava, että kaikki
tahot, jotka hoitavat kyseisillä laitoksilla erityistehtäviä urakoitsijoina,
toimivat myös tässä asetuksessa ja etenkin sen IV ja V liitteessä säädettyjen
vaatimusten mukaisesti. Toiminnanharjoittajat
eivät vapaudu tämän asetuksen mukaisista velvoitteistaan sillä, että
suuronnettomuuteen johtaneista tai siihen vaikuttaneista toimista tai
laiminlyönneistä vastasi tällainen taho tai sen henkilöstö.
3.                 
Jos suuronnettomuus kuitenkin tapahtuu,
toiminnanharjoittajien ja toimivaltaisten viranomaisten on toteutettava
soveltuvat toimenpiteet suuronnettomuudesta ihmisten terveydelle ja
ympäristölle koituvien seurausten rajoittamiseksi ja vältettävä
mahdollisuuksien mukaan öljyn- ja kaasuntuotannolle unionissa aiheutuvia
vakavia häiriöitä.
4.                 
Tämän asetuksen soveltamisalaan kuuluvan avomerellä
tapahtuvan öljyn- ja kaasunporaustoiminnan on perustuttava vaaratilanteiden ja
niiden seurausten todennäköisyyden järjestelmälliseen arviointiin sekä
valvontatoimenpiteiden täytäntöönpanoon, jotta ihmisiin, ympäristöön ja avomeriresursseihin
vaikuttavien suuronnettomuuksien riskit pysyvät hyväksyttävinä. 
4 artikla
Direktiivin 94/22/EY mukaisesti annetulla luvalla avomerellä tapahtuvan öljyn-
ja kaasunporaustoiminnan turvallisuusnäkökohdat
1.                      
Päätöksissä luvan myöntämisestä öljyn- ja kaasunporaustoimintaan
avomerellä direktiivin 94/22/EY mukaisesti on otettava huomioon hakijoiden
valmius täyttää luvan piiriin kuuluvia erityistoimia koskevat, unionin
lainsäädännön asiaa koskevissa säännöksissä ja erityisesti tässä asetuksessa
vahvistetut vaatimukset. 
2.                 
Erityisesti avomerellä tapahtuvaa öljyn- ja
kaasunporaustoimintaa koskevaa lupaa hakevien tahojen teknisiä ja
rahoituksellisia valmiuksia arvioitaessa on otettava riittävästi huomioon
kyseiseen alueeseen liittyvät riskit, vaarat ja kaikki muut merkitykselliset
tiedot sekä etsintä- ja tuotantotoimien erityisvaihe ja lisäksi hakijoiden
rahoitukselliset valmiudet, joihin kuuluvat rahavakuudet ja rahoitukselliset
valmiudet kyseisestä avomerellä tapahtuvasta öljyn- ja kaasunporaustoiminnasta
mahdollisesti aiheutuvien vastuiden kattamiseen, etenkin
ympäristövahinkovastuiden kattamiseen.
3.                 
Luvat avomerellä tapahtuvaan öljyn ja kaasun
etsintään ja tuotantoon myönnetään erikseen. 
4.                 
Tarkastellessaan avomerellä tapahtuvaa öljyn- ja
kaasunporaustoimintaa koskevaa lupaa hakevien tahojen teknisiä ja
rahoituksellisia valmiuksia viranomaisten, jotka myöntävät luvat direktiivin 94/22/EY
mukaisesti, on otettava huomioon kyseiseen alueeseen liittyvät riskit, vaarat
ja kaikki muut merkitykselliset tiedot sekä etsintä- ja tuotantotoimien
erityisvaihe.
5 artikla
Suuren yleisön osallistuminen lupamenettelyihin
1.                      
Jäsenvaltioiden on varmistettava, että suurelle
yleisölle annetaan niiden lainkäyttövallassa olevilla alueilla varhaisessa
vaiheessa tosiasialliset mahdollisuudet osallistua lupamenettelyihin tämän
asetuksen liitteen I vaatimusten mukaisesti. Nämä menettelyt ovat ne, joista
säädetään direktiivin 2003/35/EY liitteessä II.
2.                 
Jäsenvaltiot voivat säätää yksityiskohtaisemmista
järjestelyistä, jotka koskevat tiedottamista suurelle yleisölle ja sen
kuulemista. 
3.                 
Suuren yleisön osallistuminen on järjestettävä
niin, ettei tietojen paljastamisesta ja suuren yleisön osallistumisesta aiheudu
riskejä öljyä ja kaasua poraavien avomerilaitosten turvallisuudelle ja
turvatoimille eikä niiden toiminnalle.
6 artikla
Öljyn- ja kaasunporaustoiminnan hyväksyminen toimilupa-alueella 
1.                      
Laitosten toiminnasta saavat toimilupa-alueella
vastata ainoastaan luvanhaltijat tai tahot, joiden kanssa nämä tekevät
sopimuksen ja jotka ne nimittävät tähän tehtävään ja jotka jäsenvaltio
hyväksyy.
2.                 
Jos toimivaltainen viranomainen katsoo, ettei
luvanhaltijan nimittämä henkilö ole pätevä toimimaan laitoksessa
toiminnanharjoittajana tai poraustoimen suorittajana, tästä on ilmoitettava
luvanhaltijalle, jonka on otettava kaikki toiminnanharjoittajalle tämän
asetuksen mukaisesti kuuluva vastuu. 
3.                 
Edellä 1 kohdan mukaisesti laitokset eivät saa
käynnistää tai jatkaa toimintaa ennen kuin 10 artiklan mukaiset edellytykset
täyttävä suuronnettomuusvaaroista laadittava kertomus on toimitettu 11
artiklassa vahvistetussa määräajassa ja toimivaltainen viranomainen on
hyväksynyt sen tämän asetuksen mukaisesti. 
4.                 
Poraustoimintaa ja yhdistettyä toimintaa ei saa
toteuttaa, ellei laitoksen suuronnettomuusvaaroista laadittavaa kertomusta ole
hyväksytty tämän artiklan 3 kohdan mukaisesti. Toimintaa ei myöskään saa
käynnistää tai toteuttaa, jos poraustoimesta tai yhdistetystä toiminnasta ei
ole annettu toimivaltaiselle viranomaiselle 13 artiklan mukaiset edellytykset
täyttävää ilmoitusta 14 artiklassa vahvistetussa määräajassa tai toimivaltainen
viranomainen ei hyväksy ilmoituksen sisältöä. 
7 artikla
Ympäristövahinkovastuu
1.                      
Luvanhaltija on direktiivin 2004/35/EY mukaisesti
vastuussa sellaisten ympäristövahinkojen ehkäisemisestä ja korjaamisesta, jotka
ovat aiheutuneet luvanhaltijan avomerellä tapahtuvasta öljyn- tai
kaasunporaustoiminnasta tai minkä tahansa luvanhaltijan kanssa tähän toimintaan
liittyen tehdyn sopimuksen perusteella osallistuvan tahon toiminnasta. Tämän
asetuksen mukainen toiminnan hyväksymismenettely ei rajoita luvanhaltijan
vastuuta. 
8 artikla
Kansallinen toimivaltainen viranomainen
1.                      
Jäsenvaltioiden, joiden lainkäyttövaltaan
kuuluvilla alueilla harjoitetaan avomerellä tapahtuvaa öljyn- ja
kaasunporaustoimintaa, on nimettävä tässä asetuksessa säädettyjä tehtäviä
hoitava toimivaltainen viranomainen.
2.                 
Edellä 1 kohdan mukaisesti nimetyt toimivaltaiset
viranomaiset hoitavat seuraavia tehtäviä:
a)      suuronnettomuusvaaroista laadittavan
kertomuksen arvioiminen ja hyväksyminen, suunnitelmia koskevien ilmoitusten
arvioiminen, poraustoimia tai yhdistettyä toimintaa koskevien ilmoitusten
arvioiminen ja muiden sille esitettävien vastaavien asiakirjojen arvioiminen;
b)      tarkastusten tekeminen, tutkimusten
teettäminen ja täytäntöönpanotoimien toteuttaminen;
c)      tämän asetuksen mukaisten kertomusten
laatiminen.
3.                 
Toimivaltaisen viranomaisen organisaation on oltava
19 artiklan säännösten mukainen, jotta varmistetaan toiminnan riippumattomuus
mahdollisesti eturistiriitoja aiheuttavissa tehtävissä ja asiantuntijatyössä
sekä yleinen tehokkuus avomerellä tapahtuvan öljyn- ja kaasunporaustoiminnan
sääntelyssä.
4.                 
Jäsenvaltioiden on varmistettava, että
toimivaltaisella viranomaisella on riittävät resurssit tämän asetuksen
mukaisten tehtävien hoitamiseen. 
5.                 
Toimivaltaisen viranomaisen on pyrittävä laatimaan
ja panemaan täytäntöön yhteensovitettuja tai yhteisiä menettelyjä, joita
tarvitaan tämän asetuksen mukaisten tehtävien hoitamiseen, ja täyttämään muun
sovellettavan unionin lainsäädännön mukaiset vaatimukset. Jos toimivaltainen
viranomainen muodostuu useasta virastosta, niiden olisi vältettävä
sääntelytehtävien päällekkyyttä.
III luku
Riskinarviointiin perustuvan avomerellä tapahtuvan öljyn- ja
kaasunporaustoiminnan valmistelu ja toteutus
9 artikla
Edellytykset toiminnan harjoittamiseen avomerilaitoksissa
1.                      
Jollei 39 artiklan siirtymäsäännöksistä muuta
johdu, tuotantolaitoksen tai muun kuin tuotantolaitoksen toiminnanharjoittajan
on toimitettava toimivaltaiselle viranomaiselle seuraavat asiakirjat:
a)      jos kyseessä on tuotantolaitoksen
suunnitelma, ilmoitus suunnitelmasta liitteessä II olevan 1 osan vaatimusten
mukaisesti; 
b)      suuronnettomuusvaaroista laadittava
kertomus, joka sisältää 10 tai 11 artiklassa täsmennetyt tiedot; 
c)      suuronnettomuusvaaroista laadittavaan
kertomukseen sisällytetty 12 artiklan mukainen sisäinen hätäsuunnitelma;
d)      suuronnettomuusvaaroista laadittavaan
kertomukseen sisällytetty 18 artiklan mukainen selvitys toiminnanharjoittajan
politiikasta suuronnettomuuksien estämiseksi.
2.                 
Toimivaltaisen viranomaisen on saatava ilmoitukset
suunnitelmasta viimeistään 24 viikkoa ennen suunniteltua toimea koskevan
suuronnettomuusvaaroista laadittavan kertomuksen esittämistä.
3.                 
Suuronnettomuusvaaroista laadittava kertomus on
annettava tiedoksi toimivaltaiselle viranomaiselle toimivaltaisen viranomaisen
vahvistaman määräajan kuluessa ja viimeistään 12 viikkoa ennen suunnitellun
toimen käynnistämistä. 
10 artikla
Tuotantolaitoksen suuronnettomuusvaaroista laadittava kertomus 
1.                      
Tuotantolaitoksen suuronnettomuusvaaroista
laadittavassa kertomuksessa on oltava liitteessä II olevassa 2 ja 5 osassa
täsmennetyt tiedot.
2.                 
Tuotantolaitoksen suuronnettomuusvaaroista
laadittava kertomus voidaan laatia laitosryhmästä, jos toimivaltainen
viranomainen hyväksyy tämän. 
3.                 
Jos tuotantolaitoksessa tehdään merkittäviä
muutoksia tai laitos on tarkoitus poistaa käytöstä, tuotantolaitoksen
suuronnettomuusvaaroista laadittavaa kertomusta on muutettava liitteessä II
olevan 6 osan mukaisesti ja kertomus on toimitettava toimivaltaiselle
viranomaiselle.
4.                 
Jos tarvitaan lisätietoja, ennen kuin
suuronnettomuusvaaroista laadittava kertomus voidaan hyväksyä, toimivaltaisen
viranomaisen on pyydettävää lisätietoja tai muutoksia toimitettuihin
asiakirjoihin.
5.                 
Edellä 3 kohdan mukaisesti muutettu
tuotantolaitoksen suuronnettomuusvaaroista laadittava kertomus on toimitettava
toimivaltaiselle viranomaiselle toimivaltaisen viranomaisen vahvistamassa
määräajassa ja viimeistään 6 viikkoa ennen suunniteltujen töiden aloittamista.
Suunniteltuja töitä ei saa aloittaa ennen kuin toimivaltainen viranomainen on
hyväksynyt tuotantolaitoksen suuronnettomuusvaaroista laadittavan muutetun
kertomuksen.
6.                 
Toiminnanharjoittajan on säännöllisesti
tarkasteltava uudelleen tuotantolaitoksen suuronnettomuusvaaroista laadittavaa
kertomusta ainakin viiden vuoden välein tai useammin, jos toimivaltainen
viranomainen sitä vaatii, ja uudelleentarkastelun tulokset on ilmoitettava
toimivaltaiselle viranomaiselle. 
11 artikla
Muun kuin tuotantolaitoksen suuronnettomuusvaaroista laadittava kertomus 
1.                      
Muun kuin tuotantolaitoksen
suuronnettomuusvaaroista laadittavassa kertomuksessa on oltava liitteessä II
olevassa 3 ja 5 osassa täsmennetyt tiedot.
2.                 
Jos muussa kuin tuotantolaitoksessa tehdään
merkittäviä muutoksia tai laitos on tarkoitus poistaa käytöstä, muun kuin
tuotantolaitoksen suuronnettomuusvaaroista laadittavaa kertomusta on muutettava
liitteessä II olevan 6 osan (4 kohtaa lukuun ottamatta) mukaisesti ja kertomus
on toimitettava toimivaltaiselle viranomaiselle.
3.                 
Muun kuin tuotantolaitoksen osalta 2 kohdan
mukaisesti muutettu suuronnettomuusvaaroista laadittava kertomus on
toimitettava toimivaltaiselle viranomaiselle toimivaltaisen viranomaisen
vahvistamassa määräajassa ja viimeistään 2 viikkoa ennen suunniteltujen töiden
aloittamista. Suunniteltuja töitä ei saa aloittaa ennen kuin toimivaltainen
viranomainen on hyväksynyt muun kuin tuotantolaitoksen suuronnettomuusvaaroista
laadittavan muutetun kertomuksen.
4.                 
Liikkuvan muun kuin tuotantolaitoksen osalta 2
kohdan mukaisesti muutettu suuronnettomuusvaaroista laadittava kertomus on
toimitettava toimivaltaiselle viranomaiselle toimivaltaisen viranomaisen
vahvistamassa määräajassa ja joka tapauksessa viimeistään 2 viikkoa ennen
suunniteltujen toimien käynnistämistä. Laitos ei saa aloittaa toimintaa ennen
kuin toimivaltainen viranomainen on hyväksynyt muun kuin tuotantolaitoksen
suuronnettomuusvaaroista laadittavan muutetun kertomuksen.
5.                 
Jos tarvitaan lisätietoja, ennen kuin
suuronnettomuusvaaroista laadittava kertomus voidaan hyväksyä, toimivaltaisen
viranomaisen on pyydettävää lisätietoja tai muutoksia toimitettuihin
asiakirjoihin. 
6.                 
Toiminnanharjoittajan on säännöllisesti
tarkasteltava uudelleen muun kuin tuotantolaitoksen suuronnettomuusvaaroista
laadittavaa kertomusta ainakin viiden vuoden välein tai useammin, jos
toimivaltainen viranomainen sitä vaatii. Uudelleentarkastelun tulokset on
ilmoitettava toimivaltaiselle viranomaiselle. 
12 artikla
Sisäiset hätäsuunnitelmat
1.                      
Toiminnanharjoittajien on laadittava sisäiset
hätäsuunnitelmat, joissa otetaan huomioon viimeisimmän suuronnettomuusvaaroista
laadittavan kertomuksen laatimisen aikana tehdyt suuronnettomuuksien
riskinarvioinnit. Jos kyseessä on kaivon poraaminen liikkuvalla muulla kuin
tuotantolaitoksella, poraustoimesta tehdyn ilmoituksen mukainen riskinarviointi
on sisällytettävä laitoksen hätäsuunnitelmaan. 
2.                 
Tuotantolaitosten ja muiden kuin tuotantolaitosten
sisäinen hätäsuunnitelma on toimitettava toimivaltaiselle viranomaiselle
suuronnettomuusvaaroista laadittavan kertomuksen osana. 
3.                 
Muiden kuin tuotantolaitosten, jotka hoitavat
poraustoimia ja joiden sisäistä hätäsuunnitelmaa muutetaan porauskohteen
erityisen sijainnin vuoksi, on ilmoitettava toimivaltaiselle viranomaiselle
tästä sisäisen hätäsuunnitelman muutoksesta jättäessään ilmoitusta
poraustoimesta. 
13 artikla
Poraustoimien ilmoittaminen
1.                      
Poraustoimen suorittajan on lähetettävä
toimivaltaiselle viranomaiselle enintään 21 päivää ennen poraustoimen
aloittamista liitteessä II olevan 4 kohdan mukainen ilmoitus, joka sisältää
yksityiskohtaiset tiedot porauskaivoa koskevasta suunnitelmasta ja siihen
liittyvästä toimesta. 
2.                 
Toimivaltainen viranomainen ottaa ilmoituksen
huomioon ja toteuttaa toimet, joita se pitää tarpeellisena ennen poraustoimen
aloittamista. 
3.                 
Poraustoimen suorittajan on välittömästi
ilmoitettava toimivaltaiselle viranomaiselle poraustoimea koskevan ilmoituksen
tietoihin tehtävistä merkittävistä muutoksista ja annettava tästä
samanaikaisesti 15 artiklan 3 kohdan b alakohdan mukaisesti tieto
riippumattomalle porauskaivon tarkastajalle. 
14 artikla
Yhdistetystä toiminnasta ilmoittaminen
1.                      
Jos laitoksen on tarkoitus osallistua yhdistettyyn
toimintaan, sen toiminnanharjoittajan on lähetettävä toimivaltaiselle
viranomaiselle liitteessä II olevan 7 kohdan mukainen ilmoitus, joka sisältää
yksityiskohtaiset tiedot yhdistetystä toiminnasta. Kyseisten laitosten
toiminnanharjoittajat voivat sopia, että yksi toimijoista laatii yhdistetystä
toiminnasta annettavan ilmoituksen kaikkien puolesta. Ilmoitus on annettava
viimeistään 21 päivää ennen yhdistetyn toiminnan aloittamista.
2.                 
Toimivaltaisen viranomaisen on otettava huomioon
ilmoitus ja toteutettava toimet, joita se pitää tarpeellisena ennen yhdistetyn
toiminnan aloittamista. 
3.                 
Ilmoituksen laatineen toiminnanharjoittajan on
viipymättä ilmoitettava toimivaltaiselle viranomaiselle ilmoitukseen liittyvien
tietojen merkittävistä muutoksista. 
15 artikla
Riippumaton kolmannen osapuolen suorittama todentaminen 
1.                      
Toiminnanharjoittajien on otettava käyttöön
järjestelmä riippumattomien kolmansien osapuolten suorittamaa todentamista ja
porauskaivon tarkastusta varten ja kuvattava nämä 18 artiklan mukaisesti
suuronnettomuusvaaroista laadittaviin kertomuksiin sisällytettävään
suuronnettomuuspolitiikkaan kuuluvat järjestelmät. 
2.                 
Todentamisesta vastaavan riippumattoman kolmannen
osapuolen valinnan sekä riippumattoman kolmannen osapuolen suorittamaa
todentamista ja riippumatonta porauskaivon tarkastusta koskevan järjestelmän
suunnitelman on täytettävä liitteessä II olevan 5 osan perusteet. 
3.                 
Riippumattoman kolmannen osapuolen suorittamaa
todentamista koskeva järjestelmä on otettava tuotantolaitosten ja muiden kuin
tuotantolaitosten osalta käyttöön seuraavista syistä:
a)      laitosten osalta siksi, että saadaan
riippumaton vakuutus siitä, että laitoksen riskinarvioinneissa ja
turvallisuusjohtamisjärjestelmissä määritellyt erikoistuneet järjestelmät ja
turvallisuuteen liittyvät keskeiset tekijät ovat soveltuvia ja ajanmukaisia ja
että suuronnettomuusvaarojen valvontajärjestelmän tarkastelu- ja
testausaikataulu on soveltuva, ajanmukainen ja toimii tarkoituksenmukaisesti; 
b)      porauskaivoja koskevien suunnitelmien
osalta siksi, että saadaan riippumaton vakuutus siitä, että porauskaivoa
koskeva suunnitelma ja porauskaivon valvontatoimenpiteet soveltuvat
oletettuihin olosuhteisiin ja että niitä käytetään perusteena, jos porauskaivoa
koskevat suunnitelmat mistä tahansa syystä muuttuvat.
4.                 
Toiminnanharjoittajien on varmistettava, että
toimivaltaiset viranomaiset saavat tämän artiklan 3 kohdan a alakohdan
mukaisten riippumattoman kolmannen osapuolen todentamisten tulokset pyynnöstä
käyttöönsä. 
5.                 
Toiminnanharjoittajien on varmistettava, että tämän
artiklan 3 kohdan b alakohdan mukaiset porauskaivon riippumattoman tarkastajan
päätelmät ja lausunnot sisältyvät 13 artiklan mukaiseen porauskaivoa koskevaan
ilmoitukseen.
6.                 
Tuotantojärjestelmien osalta todentamisjärjestelmän
on oltava käytössä ennen kuin suuronnettomuusvaaroista laadittava kertomus
toimitetaan toimivaltaiselle viranomaiselle. Muiden kuin tuotantolaitosten
osalta järjestelmän on oltava käytössä ennen kuin kyseinen muu kuin
tuotantolaitos tuodaan paikalle sille tarkoitettua toimintaa varten.
7.                 
Unionin vesillä toimivien muiden kuin
tuotantolaitosten on täytettävä niiden asiaa koskevien kansainvälisten
yleissopimusten vaatimukset, jotka määritellään Euroopan parlamentin ja
neuvoston 23 päivänä huhtikuuta 2009 annetussa asetuksessa 391/2009/EY[22],
tai liikkuvien offshore-porausyksiköiden rakentamista ja niillä olevia
laitteita koskevat standardit (vuoden 2009 MODU-säännöstö). Niillä on oltava
sellaisen organisaation sertifiointi, jonka unioni on hyväksynyt edellä
mainitun asetuksen mukaisesti. 
16 artikla
Valta toiminnan kieltämiseen
1.                      
Toimivaltaisen viranomaisen on kiellettävä minkä
tahansa laitoksen tai sen osan toiminta tai laitoksen tai sen osan toiminnan
käynnistäminen, jos toimenpiteet, joita toiminnanharjoittaja ehdottaa
suuronnettomuuksien ehkäisemiseksi ja lieventämiseksi 10, 11, 13 ja 14 artiklan
mukaisesti, katsotaan selvästi vajavaisiksi.
2.                 
Jos 10 ja 11 artiklan mukaista
suuronnettomuusvaaroista laadittavaa kertomusta tai 13 ja 14 artiklan mukaisia
ilmoituksia ei toimiteta ajoissa, toimivaltainen viranomainen voi
poikkeuksellisissa olosuhteissa, jos se katsoo, etteivät turvallisuus ja
ympäristönsuojelu vaarannu, hyväksyä suuronnettomuusvaaroista laadittavan
kertomuksen tai ilmoituksen toimittamismääräajan lyhentämisen.
3.                 
Toimivaltaisen viranomaisen on vaadittava, että
toiminnanharjoittaja toteuttaa kaikki soveltuvat täydentävät toimenpiteet,
jotka toimivaltainen viranomainen katsoo tarpeellisiksi 3 artiklan 1 kohdan
noudattamista varten.
4.                 
Toimivaltaisen viranomaisen on kiellettävä kaikkien
sellaisten laitosten tai laitosten osien käyttö, joiden osalta tarkastuksen
tulos, 10 ja 11 artiklan mukaisen suuronnettomuuksista laadittavan kertomuksen
säännöllinen tarkastelu tai 13 ja 14 artiklan mukaisten ilmoitusten muutokset
osoittavat, etteivät tämän asetuksen vaatimukset täyty taikka toiminnan tai
laitosten turvallisuus on perustellusti kyseenalainen.
17 artikla
Valtioiden rajat ylittävät vaikutukset
1.                      
Jos jäsenvaltio katsoo, että poraustoimesta tai
laitoksen toiminnasta saattaa onnettomuuden tapahtuessa aiheutua merkittävää
haittaa toisen jäsenvaltion vesille taikka jos mahdollisesti merkittävistä
haitoista kärsivä jäsenvaltio tätä pyytää, sen jäsenvaltion, jonka lainkäyttövaltaan
kuuluvalla alueella toiminta tapahtuu, on toimitettava kyseiselle toiselle
jäsenvaltiolle asiaa koskevat tiedot ja pyrittävä toteuttamaan yhteisiä
ennaltaehkäiseviä toimenpiteitä vahinkojen estämiseksi. 
2.                 
Edellä 1 kohdan soveltaminen ei rajoita unionin
lainsäädännön muiden asiaa koskevien säännösten soveltamista, erityisesti
tiettyjen julkisten ja yksityisten hankkeiden ympäristövaikutusten arvioinnista
27 päivänä kesäkuuta 1985 annetun neuvoston direktiivin 85/337/ETY[23]
ja valtioiden rajat ylittävien ympäristövaikutusten arvioinnista tehdyn
yleissopimuksen soveltamista.
IV luku
Paras käytäntö suuronnettomuusvaarojen torjunnassa
18 artikla
Toiminnanharjoittajien toteuttama suuronnettomuuksien ennaltaehkäisy 
1.                      
Toiminnanharjoittajien on laadittava asiakirja,
jossa selvitetään niiden suuronnettomuuksien ennaltaehkäisyyn tähtäävä
politiikka, ja varmistettava tämän politiikan täytäntöönpano kaikissa niiden
avomeritoimintaan liittyvissä järjestelyissä, myös ottamalla käyttöön
asianmukaiset seurantajärjestelyt politiikan tehokkuuden takaamiseksi.
2.                 
Edellä 1 kohdan mukainen asiakirja on toimitettava
toimivaltaiselle viranomaiselle 10 ja 11 artiklan mukaisen
suuronnettomuusvaaroista laadittavan kertomuksen tai 13 artiklan mukaisen
poraustoimia koskevan ilmoituksen osana.
3.                 
Toiminnanharjoittajien on kuvattava
suuronnettomuusvaarojen torjuntaa turvallisuusjohtamisjärjestelmässä koskevat
organisatoriset järjestelynsä, myös järjestelyt 10 ja 11 artiklan mukaisten
suuronnettomuusvaaroista laadittavien kertomusten ja 13 artiklan mukaisten
poraustoimia koskevien ilmoitusten laatimiseksi ja toimittamiseksi sekä 15
artiklan ja liitteessä II olevan 5 kohdan mukaiset järjestelmät
suuronnettomuusvaarojen torjunnan riippumatonta kolmannen osapuolen
todentamista varten. 
4.                 
Politiikka ja turvallisuusjohtamisjärjestelmät on
laadittava liitteessä IV vahvistettujen vaatimusten mukaisesti, ja niissä on
selvitettävä toiminnanharjoittajan ensisijainen vastuu sen toiminnasta
johtuvien suuronnettomuusvaarojen torjunnassa.
5.                 
Toiminnanharjoittajien on vahvistettava toimialan
prioriteetit suuronnettomuusvaarojen torjuntaa avomerellä koskevien standardien
ja parhaan käytännön ohjeiden laatimisessa ja/tai tarkastamisessa
avomeritoiminnan suunnittelun ja elinkaaren kaikissa vaiheissa ja keskusteltava
näistä säännöllisesti 27 artiklan mukaisesti asianomaisten jäsenvaltioiden
edustajien kanssa.
6.                 
Unioniin sijoittautuneiden luvanhaltijoiden,
toiminnanharjoittajien ja suurten urakoitsijoiden on pyrittävä toteuttamaan
unionin ulkopuolella avomerellä tapahtuvat öljyn- ja kaasunporaustoimensa tässä
asetuksessa säädettyjä periaatteita noudattaen.
19 artikla
Toimivaltaisia viranomaisia koskevat vaatimukset
1.                      
Toimivaltaisen viranomaisen on toteutettava
soveltuvia järjestelyjä varmistaakseen puolueettomuutensa turvallisuutta ja
ympäristönsuojelua koskevan sääntelyn eturistiriidoissa ja jäsenvaltion
talouskehitykseen liittyvissä toimissa, erityisesti avomerellä tapahtuvan
öljyn- ja kaasunporaustoiminnan lupien sekä niistä saatavia tuloja ja näiden
tulojen keräämistä koskevan politiikan osalta.
2.                 
Toimivaltaisen viranomaisen on selvästi
ilmoitettava toimivaltansa ja tehtäviensä laajuus, jottei 18 artiklan 3 kohdan
mukainen ensisijainen vastuu suuronnettomuusvaarojen torjunnasta lankea sille
itselleen.
3.                 
Toimivaltaisen viranomaisen on vahvistettava, miten
10 ja 11 artiklan mukaiset suuronnettomuuksista laadittavat kertomukset ja 13
ja 14 artiklan mukaiset ilmoitukset arvioidaan tarkasti ja miten sen
lainkäyttövaltaan kuuluvalla alueella avomerellä tapahtuvaan öljyn- ja kaasunporaustoimintaan
liittyvien suuronnettomuusnäkökohtien tarkastukset, tutkiminen ja
täytäntöönpanotoimet hoidetaan.
4.                 
Toimivaltaisen viranomaisen on noudatettava
organisaatiossaan ja toimintamenettelyissään liitteessä III vahvistettuja
periaatteita. 
20 artikla
Suuronnettomuuksien ehkäisyä koskevan sääntelykehyksen noudattamisen
varmistaminen
1.                      
Toiminnanharjoittajien on noudatettava tätä
asetusta sekä tuotantolaitosten ja muiden kuin tuotantolaitosten 10 ja 11
artiklan mukaisessa suuronnettomuusvaaroista laadittavassa kertomuksessa ja
poraustoimista 13 artiklan mukaisesti tehtävässä ilmoituksessa ja yhdistetystä
toiminnasta 14 artiklan mukaisesti tehtävässä ilmoituksessa tarkoitetuissa
suunnitelmissa vahvistettuja toimenpiteitä. 
2.                 
Jos tämän artiklan 1 kohdan säännösten
noudattamatta jättämisestä aiheutuu välitöntä vaaraa ihmisten terveydelle tai
siitä uhkaa välittömästi aiheutua merkittäviä kielteisiä vaikutuksia
turvallisuudelle ja/tai ympäristölle, toiminnanharjoittajan on keskeytettävä
laitoksen tai kyseisen laitoksen osan toiminta kunnes säännösten noudattaminen
on taas varmistettu.
3.                 
Kun tämän artiklan 2 kohdassa tarkoitettuja
toimenpiteitä toteutetaan, toiminnanharjoittajan on viipymättä ilmoitettava
siitä toimivaltaiselle viranomaiselle. 
4.                 
Toimivaltaisen viranomaisen on laadittava riskien
perusteella vuotuiset suunnitelmat suuronnettomuusvaaran sisältävän toiminnan
tehokkaaseen valvontaan, tarkastukset mukaan luettuina, ja kiinnitettävä niissä
erityistä huomiota sille 9 artiklan mukaisesti toimitettujen asiakirjojen
noudattamiseen ja varmennettava niiden noudattaminen sekä tarkistettava
valvonnan tehokkuus ja toteutettava kaikki tarvittavat toimenpiteet valvonnan
parantamiseksi.
21 artikla
Nimettömät ilmoitukset turvallisuuskysymyksistä
1.                      
Toimivaltaisten viranomaisten on vahvistettava
menettelyt, joilla avomerellä tapahtuviin öljyn- ja kaasunporaustoimiin
liittyvistä turvallisuutta ja/tai ympäristöä koskevista huolenaiheista voi
ilmoittaa nimettömästi. Toimivaltaisten viranomaisten on lisäksi vahvistettava
menettelyt näiden ilmoitusten tutkimiseksi siten, että kyseiset henkilöt
säilyvät nimettöminä. 
2.                 
Toiminnanharjoittajien on annettava tiedot 1 kohdan
mukaisista kansallisista järjestelyistä työntekijöilleen sekä urakoitsijoidensa
työntekijöille ja varmistettava, että asiaan liittyvässä koulutuksessa ja
ohjeissa on maininta nimettömistä ilmoituksista. 
V luku
Avoimuus ja tietojen jakaminen 
22 artikla
Tietojen jakaminen 
1.                      
Toiminnanharjoittajien ja toimivaltaisten
viranomaisten on jaettava vähintään liitteessä VI kuvatut tiedot.
2.                 
Komissio määrittää täytäntöönpanosäädöksellä
yhteisen tietojen välitysmuodon ja jaettavien tietojen yksityiskohdat.
Täytäntöönpanosäädös hyväksytään asetuksen (EU) N:o 182/2011 4 artiklassa
tarkoitettua neuvoa-antavaa menettelyä noudattaen. 
3.                 
Jäsenvaltioiden on säilytettävä ajanmukaiset tiedot
hätävalmiusresursseista, joita on sekä julkisten että yksityisten tahojen
käytössä niiden lainkäyttövallan alueella. Nämä tiedot on annettava muiden
jäsenvaltioiden tai mahdollisesti onnettomuudesta kärsivien kolmansien maiden
ja komission käyttöön. 
23 artikla
Avoimuus
1.                      
Liitteen VI mukaiset tiedot on asetettava
julkisesti saataville ilman ympäristötiedon julkisesta saatavuudesta annetun
unionin lainsäädännön sovellettavien säännösten mukaista pyyntöä. 
2.                 
Komissio määrittää täytäntöönpanotoimenpiteellä
myös yhteisen julkistamismuodon, jotta tietoja on helppo verrata yli rajojen.
Täytäntöönpanosäädös hyväksytään asetuksen (EU) N:o 182/2011 4 artiklassa
tarkoitettua neuvoa-antavaa menettelyä noudattaen. Yhteisen julkistamismuodon,
johon suurella yleisöllä on pääsy, on oltava sellainen, että se mahdollistaa
tämän artiklan ja 24 artiklan mukaisten kansallisten toimien ja
sääntelykäytäntöjen luotettavan vertailun.
3.                 
Julkistaessaan 30 artiklan mukaiset kansalliset
hätäsuunnitelmansa jäsenvaltioiden on varmistettava, etteivät paljastetut
tiedot aiheuta vaaraa turvallisuudelle ja turvatoimille avomerellä toimivilla
öljyn- ja kaasunporauslaitoksilla tai niiden toiminnalle.
24 artikla
Avomerellä tapahtuvan öljyn- ja kaasunporaustoiminnan turvallisuudesta ja
ympäristövaikutuksista raportoiminen 
1.                      
Jäsenvaltioiden on laadittava vuosittain kertomus,
jossa on seuraavat tiedot:
a)      niiden lainkäyttövallan alueella olevien
laitosten lukumäärä, ikä ja sijainti; 
b)      suoritettujen tarkastusten ja tutkimusten
lukumäärä ja tyyppi, mahdolliset täytäntöönpanotoimet sekä oikeustoimet, joista
on päätetty; 
c)      tiedot vaaratilanteista 22 artiklassa
vaaditun yhteisen raportointijärjestelmän mukaisesti;
d)      merkittävät muutokset avomeritoimintaa
koskevassa sääntelykehyksessä;
e)      niiden lainkäyttövallan alueella
avomerellä tapahtuvien öljyn- ja kaasunporaustoimien turvataso ja
ympäristötehokkuus.
2.                 
Jäsenvaltioiden on nimettävä viranomainen, joka
vastaa 22 artiklan mukaisesta tietojen vaihdosta ja 23 artiklan mukaisesta
tietojen julkaisemisesta ja ilmoittaa näistä komissiolle.
3.                 
Komissio julkaisee joka toinen vuosi
jäsenvaltioiden ja Euroopan meriturvallisuusviraston sille toimittamien
tietojen perusteella kertomukset avomeritoiminnan turvallisuudesta kaikkialla unionissa.
Komissiota avustaa tässä tehtävässä 26 artiklan mukaisesti asiaan liittyvä
jäsenvaltio.
25 artikla
Suuronnettomuuden tutkiminen
1.                      
Suuronnettomuuden tapahduttua toiminnanharjoittajan
on annettava toimivaltaiselle viranomaiselle tiedot onnettomuudesta, sen syistä
ja seurauksista. 
2.                 
Jäsenvaltioiden on tutkittava tarkasti
suuronnettomuudet, joista aiheutuu merkittävää vahinkoa (ihmisille ja
ympäristölle) tai joihin liittyy merkittäviä omaisuusvahinkoja.
Tutkimusraporttiin on sisällyttävä arvio siitä, kuinka tehokasta toimivaltaisen
viranomaisen sääntely oli kyseisen laitoksen osalta ennen onnettomuutta, ja
suositukset siitä, miten asiaan liittyviä sääntelykäytäntöjä olisi muutettava. 
3.                 
Tämän artiklan 2 kohdan mukaisesti laaditusta
tutkimusraportista on annettava yhteenveto komission käyttöön, kun tutkimus tai
oikeusmenettelyt saadaan päätökseen, sen mukaan, kumpi tapahtuu myöhemmin.
Raportista on julkistettava 22 ja 23 artiklan perusteella erityinen versio,
jossa otetaan huomioon mahdolliset oikeudelliset rajoitukset. 
4.                 
Edellä 2 kohdan mukaisten tutkimusten perusteella
toimivaltainen viranomainen panee täytäntöön kaikki tutkimuksen mukaiset
suositukset, jotka se voi panna täytäntöön toimivaltansa rajoissa. 
26 artikla
Luottamuksellisuus 
1.                      
Toimivaltaisen viranomaisen on asetettava kaikki
tämän asetuksen mukaisesti saamansa tiedot kaikkien niitä pyytävien
luonnollisten henkilöiden tai oikeushenkilöiden saataville.
2.                 
Pyynnöt, jotka koskevat toimivaltaisten
viranomaisten tämän asetuksen mukaisesti saamia tietoja, voidaan evätä, jos
Euroopan parlamentin ja neuvoston direktiivin 2003/4/EY[24]
4 artiklan 2 kohdassa säädetyt edellytykset täyttyvät. 
3.                 
Edellä 2 kohdan mukaisesti tai 5 artiklan mukaista
suuren yleisön osallistumista varten toiminnanharjoittajan on toimitettava toimivaltaiselle
viranomaiselle asiakirjasta versio, josta on poistettu luottamukselliset
tiedot, ja asetettava se suuren yleisön saataville.
IV luku
Yhteensovittaminen ja yhteistyö
27 artikla
Jäsenvaltioiden välinen yhteistyö
1.                      
Toimivaltaisten viranomaisten on säännöllisesti
vaihdettava keskenään osaamista, tietoja ja asiantuntijuutta ja kuultava
toimialaa, muita sidosryhmiä ja komissiota asiaa koskevan kansallisen ja
unionin lainsäädäntökehyksen soveltamisesta. 
2.                 
Edellä 1 kohdan mukaisesti vaihdettavien tietojen
on koskettava erityisesti sellaisten toimenpiteiden toimivuutta, jotka
liittyvät riskinarviointiin, onnettomuuksien ennaltaehkäisyyn, sääntöjen
noudattamisen todentamiseen ja hätävalmiuteen avomerellä tapahtuvassa öljyn- ja
kaasunporaustoiminnassa unionissa sekä tarvittaessa unionin rajojen
ulkopuolella. 
3.                 
Ohjeasiakirjojen laatimiseen ja päivitykseen olisi
annettava selvät prioriteetit ja menettelyt 2 kohdan mukaisten alojen parhaiden
käytäntöjen tunnistamiseksi ja niiden täytäntöönpanon helpottamiseksi.
4.                 
Jäsenvaltio voi pyytää muiden 1 kohdan mukaiseen
tiedonvaihtoon osallistuvien jäsenvaltioiden mielipidettä mistä tahansa toisen
jäsenvaltion päätöksestä, jolla saattaa olla kielteisiä rajat ylittäviä
vaikutuksia.
28 artikla
Koordinoitu lähestymistapa turvallisuuteen lähialueilla ja kansainvälisessä
toiminnassa
1.                      
Komissio edistää tiiviissä yhteistyössä
jäsenvaltioiden kanssa sellaisten kolmansien maiden kanssa harjoitettavaa
yhteistyötä, joilla on avomerellä tapahtuvaa öljyn- ja kaasunporaustoimintaa
samoilla merialueilla kuin jäsenvaltioille, tapauksen mukaan meriä koskevat
alueelliset yleissopimukset huomioon ottaen. 
2.                 
Komissio arvioi jäsenvaltioiden vesiin liittyvillä
vesialueilla tapahtuvan kolmansien maiden öljyn- ja kaasunporaustoiminnan
turvallisuuden ja tukee koordinoitua lähestymistapaa kokemusten vastavuoroiseen
vaihtamiseen sekä ennaltaehkäisevien toimenpiteiden ja alueellisten
hätäsuunnitelmien edistämistä. 
3.                 
Komissio edistää kansainvälisellä tasolla
avomerellä tapahtuvaa öljyn- ja kaasunporaustoimintaa koskevia tiukkoja
turvallisuusvaatimuksia sopivilla maailmanlaajuisilla ja alueellisilla
foorumeilla, myös arktisiin merialueisiin liittyvillä foorumeilla. 
VII luku
Valmius ja toiminta hätätilanteissa
29 artikla
Sisäisiä hätäsuunnitelmia koskevat vaatimukset
1.                      
Toiminnanharjoittajan on laadittava sisäiset
hätäsuunnitelmat siten, että
a)      niiden avulla voidaan aloittaa alkavan
suuronnettomuuden hillintä laitoksessa tai jäsenvaltion laitoksen ympärille
vahvistamalla suojavyöhykkeellä tai merenalaisella porauskaivolla;
b)      ne toimivat yhdensuuntaisesti ulkoisen
hätäsuunnitelman kanssa, jos onnettomuus on levinnyt laitoksen ulkopuolelle.
2.                 
Toiminnanharjoittajan on pidettävä suunnitelman
vaatima laitteisto ja asiantuntijuus saatavilla kaiken aikaa ja jaettava niitä tarvittaessa
jäsenvaltion kanssa ulkoisen hätäsuunnitelman täytäntöönpanossa.
3.                 
Sisäinen hätäsuunnitelma on laadittava liitteessä V
olevien säännösten mukaisesti, ja sitä on päivitettävä, jos tapauksen mukaan
poraussuunnitelman suuronnettomuusvaarojen arvioon tai suuronnettomuusvaaroista
laadittavaan kertomukseen tulee muutoksia. Kyseisen alueen ulkoisten
hätäsuunnitelmien laatimisesta vastaavalle viranomaiselle on kerrottava
tällaisista päivityksistä. 
4.                 
Sisäiset hätäsuunnitelmat on liitettävä muihin
onnettomuuslaitoksen henkilöstön suojaamista ja pelastamista koskeviin
säännöksiin hyvien henkiinjäämismahdollisuuksien turvaamiseksi.
5.                 
Toiminnanharjoittajan on säännöllisin väliajoin
testattava sisäisten hätäsuunnitelmien tehokkuus.
30 artikla
Ulkoiset hätäsuunnitelmat ja hätävalmius
1.                      
Jäsenvaltioiden on laadittava ulkoiset
hätäsuunnitelmat, jotka kattavat kaikki avomerellä toimivat öljyn- ja
kaasunporauslaitokset ja mahdollisesti onnettomuudesta kärsivät alueet niiden
lainkäyttövallan alueella.
2.                 
Ulkoiset hätäsuunnitelmat on laadittava
yhteistyössä asianomaisten toiminnanharjoittajien ja, tapauksen mukaan,
luvanhaltijoiden kanssa, ja ne on yhdenmukaistettava kyseisellä alueella
sijaitsevien tai sinne suunniteltujen laitosten sisäisten hätäsuunnitelmien
kanssa. Kaikki toiminnanharjoittajan ilmoittamat sisäisten suunnitelmien
päivitykset on otettava huomioon.
3.                 
Ulkoiset hätäsuunnitelmat on laadittava liitteessä
I ja V olevien säännösten mukaisesti, ja ne on saatettava komission ja
tapauksen mukaan suuren yleisön saataville. 
4.                 
Jäsenvaltioiden on toteutettava kaikki soveltuvat
toimenpiteet, jotta torjuntalaitteet ja asiantuntijuus jäsenvaltioiden kesken
tietyllä maantieteellisellä alueella ja tarvittaessa kauempanakin on pitkälti
yhteensopivaa ja yhteentoimivaa. Jäsenvaltioiden on kannustettava toimialaa
kehittämään yhteensopivia torjuntalaitteita tämän kohdan mukaisesti.
5.                 
Toiminnanharjoittajien on pantava tämän artiklan 4
kohdan säännökset täytäntöön yhteistyössä jäsenvaltioiden kanssa. 
6.                 
Jäsenvaltioiden on säilytettävä ajanmukaiset tiedot
hätävalmiusresursseista, joita on sekä julkisten että yksityisten tahojen
käytössä niiden alueella tai niiden lainkäyttövallan alueella. Nämä tiedot on
annettava muiden jäsenvaltioiden ja vastavuoroisesti muiden kolmansien maiden
ja komission käyttöön. 
7.                 
Jäsenvaltioiden ja toiminnanharjoittajien on
säännöllisesti testattava valmiuttaan toimia tehokkaasti avomerellä
tapahtuvissa öljyn- ja kaasunporausonnettomuuksissa. 
31 artikla
Toiminta hätätilanteessa
1.                      
Toiminnanharjoittajan on välittömästi ilmoitettava
asianomaisille viranomaisille suuronnettomuudesta tai tilanteesta, johon
liittyy välitön suuronnettomuuden vaara. Asianomaisten viranomaisten on
tarvittaessa avustettava kyseistä toiminnanharjoittajaa vaaran tai
onnettomuuden vakavoitumisen estämiseksi. 
2.                 
Onnettomuuden tapahtuessa asianomaisten
viranomaisten on yhteistyössä kyseisten toiminnanharjoittajien kanssa
toteutettava kaikki toimenpiteet, joilla estetään onnettomuuden vaikeutuminen
ja lievennetään sen seurauksia.
3.                 
Jos suuronnettomuus ylittää hätätilanteessa
toimimiseen varatun kansallisen kapasiteetin, onnettomuudesta kärsivä
jäsenvaltio voi pyytää lisäapua jäsenvaltioilta ja Euroopan
meriturvallisuusvirastolta neuvoston päätöksellä 2007/779/EY perustetun EU:n
pelastuspalvelumekanismin välityksellä.
4.                 
Hätätilanteessa toimittaessa jäsenvaltion on
kerättävä kaikki tiedot, joita tarvitaan onnettomuuden täydelliseen
analysoimiseen.
32 artikla
Rajat ylittävä hätävalmius ja toiminta hätätilanteessa
1.                      
Jos avomerellä tapahtuvilla öljyn- ja
kaasunporausonnettomuuksilla voidaan ennakolta olettaa olevan rajat ylittäviä
vaikutuksia, jäsenvaltioiden on annettava niitä koskevat tiedot komissiolle ja
onnettomuudesta mahdollisesti kärsiville jäsenvaltioille tai kolmansille maille
vastavuoroisuusperiaatteella ja otettava todetut riskit huomioon laatiessaan
ulkoista hätäsuunnitelmaa. Kyseisten jäsenvaltioiden on sovitettava yhteen
hätäsuunnitelmansa, jotta yhteinen toiminta onnettomuustilanteessa olisi
helpompaa. 
2.                 
Jäsenvaltioiden on sovitettava yhteen unionin
rajojen ulkopuolisiin alueisiin liittyvät toimenpiteet avomerellä tapahtuvan
öljyn- ja kaasunporaustoiminnan mahdollisten kielteisten vaikutusten
torjumiseksi. 
3.                 
Jäsenvaltioiden on säännöllisesti testattava
valmiuttaan reagoida tehokkaasti onnettomuuksiin yhteistyössä onnettomuudesta
mahdollisesti kärsivien jäsenvaltioiden, asiaan liittyvien EU:n virastojen tai
kolmansien maiden kanssa. Komissio voi osallistua harjoituksiin, joissa
keskitytään testaamaan rajat ylittäviä ja unionin hätämekanismeja. 
4.                      
Jos tapahtuu
suuronnettomuus tai on olemassa välitön uhka suuronnettomuudesta, jolla on tai
voi olla rajojen yli ulottuvia vaikutuksia, sen jäsenvaltion, jonka
toimivaltaan kuuluvalla alueella hätätilanne on syntynyt, on viipymättä
ilmoitettava asiasta komissiolle sekä niille jäsenvaltioille, joihin
hätätilanteen vaikutukset voivat ulottua.
VIII luku
Loppusäännökset
33 artikla
Seuraamukset
Jäsenvaltioiden on säädettävä seuraamuksista,
joita sovelletaan toimialan rikkoessa tämän asetuksen säännöksiä, ja
toteutettava kaikki tarvittavat toimenpiteet sen varmistamiseksi, että ne
pannaan täytäntöön. Seuraamusten on oltava tehokkaita, oikeasuhteisia ja
varoittavia.
34 artikla
Komissiolle siirretty toimivalta 
1.                      
Siirretään komissiolle valta antaa delegoituja
säädöksiä tämän asetuksen 35 artiklan mukaisesti vaatimusten mukauttamiseksi
liitteessä I–VI olevien tekniikoiden ja menettelyjen viimeisin kehitys huomioon
ottaen.
2.                 
Komissio voi myös antaa delegoituja säädöksiä tämän
asetuksen 35 artiklan mukaisesti täsmentääkseen asetuksen mukaisten vaatimusten
soveltamista seuraavilta osin: 
a)      poraussuunnitelmasta annettavissa
ilmoituksissa tai suuronnettomuusvaaroista laadittavissa kertomuksissa
liitteessä II olevan 1, 2, 3 ja 6 kohdan mukaan toimitettavat tiedot; 
b)      poraustoimista / yhdistetystä toiminnasta
liitteessä II olevan 4 ja 7 kohdan mukaan annettava ilmoitus; 
c)      riippumattoman kolmannen osapuolen
todentamiseen liitteessä II olevan 5 kohdan d alakohdan mukaan liittyvät
vaatimukset; toimivaltaisten viranomaisten toimintaa ja organisaatiota liitteen
III mukaan koskevat vaatimukset, ja
d)      toiminnanharjoittajien vastuulla olevaa
suuronnettomuusvaarojen ennaltaehkäisyä liitteen IV mukaan koskevat
vaatimukset. 
35 artikla
Siirretyn säädösvallan käyttäminen
1.                      
Siirretään komissiolle valta antaa delegoituja
säädöksiä tässä artiklassa säädetyin edellytyksin. 
2.                 
Siirretään komissiolle määräämättömäksi ajaksi
tämän asetuksen voimaantulopäivästä lukien valta antaa 34 artiklassa
tarkoitettuja delegoituja säädöksiä.
3.                      
Euroopan parlamentti tai neuvosto voi milloin
tahansa peruuttaa 34 artiklassa tarkoitetun säädösvallan siirron.
Peruuttamispäätöksellä lopetetaan päätöksessä mainittu säädösvallan siirto.
Päätös tulee voimaan sitä päivää seuraavana päivänä, jona se julkaistaan
Euroopan unionin virallisessa lehdessä, tai jonakin myöhempänä, päätöksessä
mainittuna päivänä. Päätös ei vaikuta jo voimassa olevien delegoitujen
säädösten pätevyyteen. 
4.                 
Heti kun komissio on antanut delegoidun säädöksen,
komissio antaa sen tiedoksi yhtäaikaisesti Euroopan parlamentille ja neuvostolle.

5.                 
Edellä 34 artiklan nojalla annettu delegoitu säädös
tulee voimaan ainoastaan, jos Euroopan parlamentti tai neuvosto ei ole kahden
kuukauden kuluessa siitä, kun asianomainen säädös on annettu tiedoksi Euroopan
parlamentille ja neuvostolle, ilmaissut vastustavansa sitä tai jos sekä
Euroopan parlamentti että neuvosto ovat ennen mainitun määräajan päättymistä
ilmoittaneet komissiolle, että ne eivät vastusta säädöstä. Euroopan
parlamentin tai neuvoston aloitteesta tätä määräaikaa jatketaan kahdella kuukaudella.
36 artikla
Komiteamenettely
1.                      
Komissiota avustaa komitea. Komitea on asetuksessa
(EU) N:o 182/2011 tarkoitettu komitea.
2.                 
Kun viitataan tähän kohtaan, sovelletaan asetuksen
(EU) N:o 182/2011 5 artiklaa. 
37 artikla
Ympäristövastuusta ympäristövahinkojen ehkäisemisen ja korjaamisen osalta 21
päivänä huhtikuuta 2004 annetun Euroopan parlamentin ja neuvoston direktiivin 2004/35/EY[25]
muuttaminen 
1.                      
Korvataan mainitun direktiivin 2 artiklan 1 kohdan
b alakohta seuraavasti:
”b) vesille aiheutuvaa vahinkoa eli vahinkoa, joka
vaikuttaa huomattavan haitallisesti 
i) kyseessä olevien vesien ekologiseen,
kemialliseen ja/tai määrälliseen tilaan ja/tai ekologiseen potentiaaliin, siten
kuin ne määritellään direktiivissä 2000/60/EY, lukuun ottamatta haitallisia
vaikutuksia, joihin sovelletaan mainitun direktiivin 4 artiklan 7 kohtaa, tai
ii) ympäristön tilaan kyseisillä merivesillä,
siten kuin ne määritetään direktiivissä 2008/56/EY, siltä osin kuin
meriympäristön tilaan liittyviä erityiskysymyksiä ei jo oteta huomioon
direktiiviä 2000/60/EY soveltamalla;”.
2.                 
Jäsenvaltioiden on saatettava edellisen kohdan
noudattamisen edellyttämät lait, asetukset ja hallinnolliset määräykset voimaan
viimeistään vuoden kuluttua tämän asetuksen voimaantulosta. Niiden on
ilmoitettava tästä komissiolle viipymättä. 
38 artikla
Siirtymäsäännökset 
Laitosten toiminnanharjoittajien on
noudatettava tätä asetusta täysimääräisesti viimeistään kahden vuoden kuluttua
sen voimaantulosta, seuraavia poikkeuksia lukuun ottamatta: 
a)      Toiminnanharjoittajien, jotka
harjoittavat toimintaa muussa kuin tuotantolaitoksissa, jotka ovat tehneet
sopimuksen mutta joita ei vielä ole sijoitettu paikalleen, on noudatettava tätä
asetusta täysimääräisesti vuoden kuluttua sen voimaantulosta tai toimivaltaisen
viranomaisen kanssa tehdystä sopimuksesta jo aiemmin.
b)      Toiminnanharjoittajien, jotka
harjoittavat toimintaa suunnitelluissa laitoksissa, on noudatettava tätä
asetusta täysimääräisesti, jollei toimivaltaisen viranomaisen kanssa muuta
sovita, ja joka tapauksessa viimeistään vuoden kuluttua sen voimaantulosta.
c)      Poraustoimen suorittajien on noudatettava
tätä asetusta täysimääräisesti kolmen kuukauden kuluttua sen voimaantulosta tai
toimivaltaisen viranomaisen kanssa tehdystä sopimuksesta jo aiemmin.
39 artikla
Voimaantulo
1.                      
Tämä asetus tulee voimaan seuraavana päivänä sen
jälkeen, kun se on julkaistu Euroopan unionin virallisessa lehdessä.
2.                 
Tämä asetus on kaikilta osiltaan velvoittava, ja
sitä sovelletaan sellaisenaan kaikissa jäsenvaltioissa.
Tehty Brysselissä …..
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE I
Direktiivin 94/22/EY mukaisiin lupiin liittyvä suuren yleisön osallistuminen
1.                      
Jäsenvaltioiden on huolehdittava siitä, että
a)      suuri yleisö saa tiedon joko julkisilla
ilmoituksilla tai muilla asianmukaisilla keinoilla, mahdollisesti sähköisillä
viestintävälineillä, jäsenvaltioille jätetyistä lupahakemuksista ja että suuri
yleisö saa käyttöönsä tällaisten ehdotusten kannalta merkitykselliset tiedot,
muun muassa tiedon osallistumismahdollisuudesta ja siitä, kenelle huomautukset
tai kysymykset osoitetaan;
b)      suurella yleisöllä on oikeus esittää
huomautuksensa ja mielipiteensä vaihtoehtojen ollessa vielä avoinna ennen kuin
lupahakemuksista päätetään;
c)      päätöksiä tehtäessä suuren yleisön osallistumisen
tulokset otetaan asianmukaisella tavalla huomioon;
d)      jäsenvaltio pyrkii, tutkittuaan suuren
yleisön ilmaisemat huomautukset ja mielipiteet, kohtuullisin keinoin
tiedottamaan suurelle yleisölle tehdyistä päätöksistä sekä näiden päätösten
perusteena olevista seikoista ja näkökohdista, suuren yleisön
osallistumisprosessia koskevat tiedot mukaan lukien.
2.                 
On säädettävä kohtuullisista määräajoista, jotka
antavat kussakin vaiheessa riittävästi aikaa suuren yleisön osallistumiselle.
Jäsenvaltion on määriteltävä, mikä on se suuri yleisö, jolla on oikeus
osallistua menettelyyn 1 kohdassa tarkoitetuissa asioissa, mukaan lukien
asianomaiset valtioista riippumattomat järjestöt, jotka täyttävät kansallisen
lainsäädännön vaatimukset, kuten ympäristönsuojelua tai avomeritoiminnan
turvallisuutta edistävät järjestöt.
LIITE II
Hyväksymismenettelyyn liittyviä asiakirjoja koskevat vaatimukset

1.                      
Tuotantolaitoksen suunnitelmaa koskevassa ilmoituksessa annettavat
tiedot

Asetuksen 9 artiklan mukaiseen ilmoitukseen
tuotantolaitosta koskevasta suunnitelmasta on sisällyttävä vähintään seuraavat
tiedot:
(1)          laitoksen toiminnanharjoittajan nimi
ja osoite;
(2)          kuvaus suunnittelussa käytetystä
menettelystä, asiaan liittyvistä sovelletuista standardeista ja menettelyssä
saaduista suunnitelmavaihtoehdoista;
(3)          kuvaus valitusta suunnitelmasta
suhteessa kyseistä laitosta ja sen sijaintia koskeviin
suuronnettomuusskenaarioihin sekä ensisijaisista tekijöistä riskintorjunnassa;
(4)          osoitus siitä, että kyseinen
suunnitelma vähentää riittävässä määrin suuronnettomuusvaaroja;
(5)          kuvaus laitoksesta ja olosuhteista
sille suunnitellulla sijaintipaikalla;
(6)          kuvaus toteutettavista
toimityypeistä, joihin liittyy suuronnettomuusvaara;
(7)          yleinen kuvaus
turvallisuusjohtamisjärjestelmästä, jonka avulla suunnitellut
suuronnettomuusvaaran torjuntatoimenpiteet pidetään tehokkaina, valittu
riippumaton todentamisjärjestelmä mukaan luettuna. 

2.                 
Tuotantolaitoksen suuronnettomuusvaaroista laadittavassa
kertomuksessa annettavat tiedot

Asetuksen 10 artiklan mukaiseen
tuotantolaitoksen suuronnettomuusvaaroista laadittavaan kertomukseen on
sisällyttävä vähintään seuraavat tiedot:
(1)          kuvaus siitä, miten toimivaltaisen
viranomaisen vastaus suunnitelmasta tehtyyn ilmoitukseen on otettu huomioon;
(2)          yhteenveto siitä, miten työntekijät
mahdollisesti ovat osallistuneet suuronnettomuusvaaroista laadittavan
kertomuksen valmisteluun;
(3)          kuvaus laitoksesta ja siihen
liittyvästä infrastruktuurista ja mahdollisista muista rakenteista, siihen
liittyvät porauskaivot mukaan luettuina;
(4)          osoitus siitä, että kaikki
suuronnettomuusvaarat on tunnistettu, niiden todennäköisyyttä ja seurauksia
arvioitu ja niihin liittyvät torjuntatoimenpiteet soveltuvat ihmisiin tai
ympäristöön kohdistuvan suuronnettomuusvaaratilanteen riskien vähentämiseen
riittävässä määrin;
(5)          yksityiskohtaiset tiedot
toteutettavista toimityypeistä, joihin voi liittyä suuronnettomuusvaara, ja se,
kuinka monta ihmistä laitoksella saa enintään olla minä aikana tahansa;
(6)          yksityiskohtaiset tiedot laitteista
ja järjestelyistä, joilla varmistetaan porauksen hallinta,
prosessiturvallisuus, vaarallisten aineiden hallinta, tulipalojen ja
räjähdysten ehkäisy, työvoiman suojelu vaarallisilta aineilta ja ympäristön
suojelu alkavalta suuronnettomuustilanteelta (liitteen V mukaista sisäistä
hätäsuunnitelmaa mukaillen);
(7)          yksityiskohtaiset tiedot
järjestelyistä, joilla porauslautalla olevia ihmisiä suojellaan
suuronnettomuusvaaroilta ja taataan heille turvallinen poistuminen ja
selviytyminen, sekä valvontajärjestelmien ylläpidosta laitokselle ja
ympäristölle aiheutuvien vahinkojen estämiseksi henkilökunnan poistuttua;
(8)          laitoksen rakentamisessa ja
purkamisessa käytetyt asiaan liittyvät määräykset, standardit ja ohjeet;
(9)          tiedot toimintaan, ylläpitoon,
muutoksiin ja todentamisjärjestelmiin sovellettavasta
turvallisuusjohtamisjärjestelmästä, johtamisjärjestelmällä hallinnoitavat
laitoksen tärkeimmät toimintarajoitukset mukaan luettuina;
(10)        tämän liitteen 5 kohdan 2 alakohdan
mukaiseen todentamisjärjestelmään liittyvät tiedot; 
(11)        kaikki muut asiaan liittyvät
yksityiskohtaiset tiedot, esimerkiksi siinä tapauksessa, että kaksi tai useampi
laitos toimii yhdessä tavalla, joka vaikuttaa suuronnettomuusvaaraan
jommassakummassa tai kummassakin laitoksessa;
(12)        tämän asetuksen mukaisiin
vaatimuksiin liittyvät tiedot, jotka saadaan sovellettavan muun unionin
lainsäädännön, erityisesti direktiivien 92/91/EY ja 85/337/ETY, perusteella;
(13)        kuvaus ympäristönäkökohdista, joihin
todennäköisesti kohdistuisi merkittäviä vaikutuksia, arvio todetuista
mahdollisista ympäristövaikutuksista, erityisesti pilaavien aineiden pääsystä
ympäristöön, sekä kuvaus suunnitelluista teknisistä ja muista kuin teknisistä
toimenpiteistä, joilla pyritään ehkäisemään, lieventämään tai tasoittamaan
näitä vaikutuksia, seuranta mukaan luettuna.

3.                      
Muun kuin tuotantolaitoksen suuronnettomuusvaaroista
laadittavassa kertomuksessa annettavat tiedot

Asetuksen 11 artiklan mukaiseen muun kuin
tuotantolaitoksen suuronnettomuusvaaroista laadittavaan kertomukseen on sisällyttävä
vähintään seuraavat tiedot:
(1)          laitoksen toiminnanharjoittajan nimi
ja osoite;
(2)          yhteenveto siitä, miten työntekijät
mahdollisesti ovat osallistuneet suuronnettomuusvaaroista laadittavan
kertomuksen valmisteluun;
(3)          kuvaus laitoksesta ja liikkuvien
laitosten osalta yksityiskohtaiset tiedot siitä, miten laitos siirretään
sijaintipaikasta toiseen ja millä järjestelmällä se kiinnitetään paikalleen;
(4)          yksityiskohtaiset tiedot
toimityypeistä, joihin liittyy suuronnettomuusvaara ja joita laitoksella pystytään
toteuttamaan, sekä se, kuinka monta ihmistä laitoksella saa enintään olla minä
aikana tahansa;
(5)          osoitus siitä, että kaikki
suuronnettomuusvaarat on tunnistettu, niiden todennäköisyyttä ja seurauksia
arvioitu ja niihin liittyvät torjuntatoimenpiteet soveltuvat ihmisiin tai
ympäristöön kohdistuvan suuronnettomuusvaaratilanteen riskien vähentämiseen
riittävässä määrin;
(6)          yksityiskohtaiset tiedot laitteista
ja järjestelyistä, joilla varmistetaan porauksen hallinta,
prosessiturvallisuus, vaarallisten aineiden hallinta, tulipalojen ja
räjähdysten ehkäisy, työvoiman suojelu vaarallisilta aineilta ja ympäristön
suojelu alkavalta suuronnettomuustilanteelta (liitteen V mukaista sisäistä
hätäsuunnitelmaa mukaillen);
(7)          yksityiskohtaiset tiedot järjestelyistä,
joilla porauslautalla olevia ihmisiä suojellaan suuronnettomuusvaaroilta ja
taataan heille turvallinen poistuminen ja selviytyminen, sekä
valvontajärjestelmien ylläpidosta laitokselle ja ympäristölle aiheutuvien
vahinkojen estämiseksi henkilökunnan poistuttua;
(8)          laitoksen rakentamisessa ja
purkamisessa käytetyt asiaan liittyvät määräykset, standardit ja ohjeet;
(9)          osoitus siitä, että kaikki
suuronnettomuusvaarat kaikissa niissä toiminnoissa, joita laitoksella pystytään
suorittamaan, on todettu ja että ihmisiin tai ympäristöön kohdistuvan
suuronnettomuusvaaratilanteen riskejä on vähennetty riittävässä määrin;
(10)        yksityiskohtaiset tiedot ympäristöön,
sääoloihin ja merenpohjaan liittyvistä turvallisen toiminnan rajoituksista sekä
järjestelyt, joilla pyritään tunnistamaan läheisten laitosten putkien ja
ankkurien kaltaiset merenpohjaan ja mereen liittyvät vaarat;
(11)        tiedot toimintaan, ylläpitoon ja
muutoksiin sovellettavasta turvallisuusjohtamisjärjestelmästä; 
(12)        tämän liitteen 5 kohdan 2 alakohdan
mukaiseen todentamisjärjestelmään liittyvät tiedot;
(13)        kaikki muut asiaan liittyvät
yksityiskohtaiset tiedot, esimerkiksi siinä tapauksessa, että kaksi tai useampi
laitos toimii yhdessä tavalla, joka vaikuttaa suuronnettomuusvaaraan
jommassakummassa tai kummassakin laitoksessa;
(14)        kuvaus ympäristönäkökohdista, joihin
todennäköisesti kohdistuisi merkittäviä vaikutuksia, arvio todetuista
mahdollisista ympäristövaikutuksista, erityisesti pilaavien aineiden pääsystä
ympäristöön, sekä kuvaus suunnitelluista teknisistä ja muista kuin teknisistä
toimenpiteistä, joilla pyritään ehkäisemään, lieventämään tai tasoittamaan
näitä vaikutuksia, seuranta mukaan luettuna.

4.                 
Poraustoimia koskevassa ilmoituksessa annettavat tiedot

Asetuksen 13 artiklan mukaiseen poraustoimea
koskevaan ilmoitukseen on sisällyttävä vähintään seuraavat tiedot:
(1)          poraustoimen suorittajan nimi ja
osoite;
(2)          käytettävän laitoksen nimi ja
omistaja;
(3)          yksityiskohtaiset tiedot, joilla
porauskaivo ja siihen liittyvät muut porauskaivot tai kohteet voidaan
tunnistaa;
(4)          tiedot porauskaivon työohjelmasta,
myös porauskaivon toiminta-ajasta, sen hallinnan menetystä estävien suojausten
varmennuksesta ja sen kohtalosta toiminnan päättymisen jälkeen;
(5)          yksityiskohtaiset tiedot
käytettävistä turvalaitteista, joita ei ole kuvattu laitoksen
suuronnettomuusvaaroista laaditussa viimeisimmässä kertomuksessa;
(6)          riskinarviointi, jossa on kuvaus
seuraavista seikoista:
a)      kyseiseen poraustoimeen liittyvät
erityiset vaarat;
b)      pinnanalaiset vaarat; 
c)      kaikki meren pinnalla tai pohjassa
tapahtuva toiminta, joihin liittyy yhtäaikaisesti suuronnettomuusvaara; 
d)      soveltuvat hallintatoimenpiteet;
(7)          yksityiskohtaiset tiedot
porauskaivoa koskevasta suunnitelmasta, myös hallinnan menetystä estävistä
suojista (laitteisto, porausnesteet ja sementti jne.), porauskaivon suunnan
valvonta ja riskinarvioinnin mukaisesti turvalliseen toimintaan liittyvät
rajoitukset;
(8)          yksityiskohtaiset tiedot
porauskaivon rakenteesta toiminnan päätyttyä eli hylätäänkö se väliaikaisesti vai
lopullisesti ja miten se täytetään; 
(9)          jos kyseessä on vanha lähde,
tarkoituksenmukaiset tiedot sen historiasta ja tilasta; 
(10)        jos kyseessä on aiemmin toimitetun
poraustoimea koskevan ilmoituksen muutos, ilmoituksen täysimääräiseen
päivitykseen tarvittavat riittävän yksityiskohtaiset tiedot;
(11)        jos poraustoimen suorittaa muu kuin
tuotantolaitos, on annettava seuraavat lisätiedot:
a)      yksityiskohtaiset tiedot sääoloihin,
mereen ja merenpohjaan liittyvistä olosuhteista porauspaikalla, myös putkien kaltaisista
fyysisistä esteistä;
b)      yksityiskohtaiset tiedot
ympäristöolosuhteista, jotka on otettu huomioon laitoksen sisäisessä
hätäsuunnitelmassa;
c)      yksityiskohtaiset tiedot hätätoimintaa
koskevista määräyksistä, myös sellaisissa ympäristöön vaikuttavissa
suuronnettomuuksissa, joita ei kuvata suuronnettomuusvaaroista laadittavassa
kertomuksessa, ja
d)      kuvaus siitä, miten poraustoimen
suorittajan ja laitoksen omistajan johtamisjärjestelmät sovitetaan yhteen,
jotta voidaan varmistaa suuronnettomuuksien joka hetkellä tehokas torjunta;
(12)        lausunto tämän liitteen 5 kohdan 1
alakohdan mukaisesta porauskaivon riippumattomasta tarkastuksesta;
(2)          tämän asetuksen mukaisiin
vaatimuksiin liittyvät tiedot, jotka saadaan sovellettavan muun unionin
lainsäädännön, erityisesti direktiivien 92/91/EY ja 85/337/ETY, perusteella.

5.                 
Todentamisjärjestelmään liittyvät seikat

1.                      
Riippumattoman kolmannen osapuolen on täytettävä
seuraavat vaatimukset, jotka koskevat sen riippumattomuutta laitoksen
toiminnanharjoittajasta tai poraustoimen suorittajasta:
(a)         
osapuolen tehtävät eivät edellytä häntä arvioimaan
mitään sellaista turvallisuuden kannalta kriittistä tekijää tai
erityislaitetta, jonka kanssa hän on ollut tekemisissä aiemmin tai jonka
suhteen hänen riippumattomuutensa voisi kyseenalaistua; 
(b)         
osapuoli on riittävässä määrin riippumaton
johtamisjärjestelmästä, joka vastaa tai on vastannut riippumattoman
todentamisjärjestelmän tai porauskaivon tarkastuksen yhdestäkään osatekijästä,
jotta hänen riippumattomuutensa järjestelmään liittyvien tehtävien hoitamisessa
voidaan taata.
2.                 
Riippumattoman kolmannen osapuolen on täytettävä
seuraavat pätevyyttä koskevat vaatimukset:
(a)         
tekninen pätevyys, myös riittävä määrä sopivan
pätevää ja riittävän kokenutta henkilöstöä;
(b)         
toiminnanharjoittajan tehtävien soveltuva jako
niiden hoitamiseen pätevälle henkilöstölle; 
(c)         
soveltuvat järjestelyt tiedonvaihtoon
toiminnanharjoittajan ja riippumattoman kolmannen osapuolen välillä; 
(d)         
toiminnanharjoittajan riippumattomalle kolmannelle
osapuolelle antama riittävä valtuutus tämän tehtävien asianmukaiseen
hoitamiseen. 
3.                 
Asetuksen 13 artiklan 3 kohdan soveltamiseksi
poraustoimea koskevan ilmoituksen merkittävä muutos kattaa seuraavat: 
a)      mikä tahansa muutos, joka voi haitata
porauskaivoa koskevan suunnitelman alkuperäistä tarkoitusta porauskaivojen
hallinnan ja muiden virtaamisesteiden ja niiden todentamisen osalta; 
b)      laitteiden tai välineistön taikka
liitteessä II olevan 4 osan mukaisesti ilmoitetun johtamisjärjestelmän tai
poraustoimen suorittajan materiaaliset muutokset; 
c)      riskinarvioinnin muutokset, myös
poraustoimien aikana esiintyneistä olosuhteista johtuvat muutokset. 
Merkittävät muutokset olisi annettava tiedoksi
riippumattomalle porauskaivon tarkastajalle lisätodentamista varten, ja tästä
saadut tulokset olisi annettava tiedoksi toimivaltaiselle viranomaiselle. 
4.                 
Poraustoimia koskeviin ilmoituksiin on liitettävä
riippumattoman porauskaivon tarkastajan lausunto siitä, että porauskaivon
suunnitelmaan liittyvä riskinarviointi ja porauskaivon hallinnan menetystä
estävät suojat ovat soveltuvia kaikissa ennakoitavissa olevissa olosuhteissa ja
tilanteissa. 
5.                 
Suuronnettomuuksista laadittavaan kertomuksen on
laitoksen toiminnan osalta sisällytettävä seuraavat tiedot:
a)      riippumattoman kolmannen
todentajaosapuolen lausunto siitä, että suuronnettomuusvaaroista laadittavassa
kertomuksessa täsmennetyt tiedot turvallisuuden kannalta keskeisistä tekijöistä
ja niiden ylläpitojärjestelmästä ovat soveltuvia tai niistä tulee soveltuvia; 
b)      todentamisjärjestelmän kuvaus, joka
kattaa riippumattomien kolmansien todentajaosapuolien valinnan ja keinot sen
todentamiseen, että turvallisuuden kannalta keskeiset tekijät ja kaikki
järjestelmän erityislaitteet pysyvät hyvässä kunnossa;
c)      edellä 5 alakohdan b alakohdassa
tarkoitettuihin keinoihin kuuluvat riippumattomien ja pätevien henkilöiden
suorittama turvallisuuden kannalta keskeisten tekijöiden tutkinta ja testaus
tarpeen mukaan, turvallisuuden kannalta keskeisten tekijöiden suunnitelmien,
standardien, sertifioinnin tai muiden vaatimustenmukaisuusjärjestelmien
todentaminen, käynnissä olevien töiden tarkasteleminen,
sääntöjenvastaisuuksista raportoiminen ja toiminnanharjoittajan toteuttamat
korjaavat toimet.

6.                 
Laitosta koskevasta suuresta muutoksesta, kiinteän laitoksen
siirtäminen mukaan luettuna, annettavat tiedot

Jos taitoksessa tehdään suuria muutoksia,
toimivaltaiselle viranomaiselle 10 ja 11 artiklan mukaisesti annettaviin
tietoihin on sisällyttävä vähintään seuraavat tiedot:
1.                      
laitoksen toiminnanharjoittajan nimi ja osoite;
2.                 
yhteenveto siitä, miten työntekijät mahdollisesti
ovat osallistuneet suuronnettomuusvaaroista laadittavan tarkistetun kertomuksen
valmisteluun;
3.                 
kun kyseessä on suuri muutos, riittävät tiedot
aiemman suuronnettomuusvaaroista laaditun kertomuksen ja siihen liittyvän
laitoksen sisäisen hätäsuunnitelman täydellistä päivittämistä varten sekä
osoitus siitä, että suuronnettomuusvaaroja on pienennetty riittävässä määrin;
4.                 
kun kiinteä tuotantolaitos poistetaan käytöstä:
a)      keinot, joilla vaaralliset aineet
eristetään ja, kun kyseessä ovat laitokseen liitetyt porauskaivot, niiden
pysyvä eristäminen laitoksesta ja ympäristöstä;
b)      kuvaus laitoksen purkamiseen liittyvistä
suuronnettomuusvaaroista, niille altistuvan väestön kokonaismäärä ja
riskintorjuntatoimenpiteet;
c)      hätävalmiusjärjestelyt henkilöstön
turvallisen poistumisen ja selviytymisen takaamiseksi ja suuren
ympäristöonnettomuuden estämiseksi. 

7.                 
Yhdistettyä toimintaa koskevassa ilmoituksessa annettavat tiedot

Asetuksen 14 artiklan mukaiseen ilmoitukseen
yhdistettyä toimintaa koskevasta ilmoituksesta on sisällyttävä vähintään
seuraavat tiedot:
(1)          ilmoituksen laatineen
toiminnanharjoittajan nimi ja osoite; 
(2)          jos yhdistettyyn toimintaan liittyy
muita toiminnanharjoittajia, näiden nimet ja osoitteet, myös vakuutus siitä,
että ne hyväksyvät ilmoituksen sisällön;
(3)          kuvaus siitä, miten yhdistettyyn
toimintaan osallistuvien laitosten johtamisjärjestelmät sovitetaan yhteen
suuronnettomuuden riskin vähentämiseksi; 
(4)          yksityiskohtaiset tiedot
yhdistetyssä toiminnassa käytettävästä laitteistosta, jota ei ole kuvattu
yhdenkään yhdistettyyn toimintaan osallistuvan laitoksen viimeisimmässä
suuronnettomuusvaaroista laadittavassa kertomuksessa;
(5)          seuraavat tiedot sisältävä
yhteenveto kaikkien yhdistettyyn toimintaan osallistuvien toiminnanharjoittajien
tekemästä riskinarvioinnista:
a)      kuvaus kaikesta yhdistetyn toiminnan
aikana tapahtuvasta toiminnasta, johon voi liittyä suuronnettomuuteen johtavia
vaaroja laitoksella tai siihen liittyen;
b)      kuvaus riskinarvioinnin perusteella
käyttöön otetuista riskintorjuntatoimenpiteistä;
(6)          kuvaus yhdistetystä toiminnasta ja
työohjelma, johon on sisällyttävä päivämäärät, joina yhdistetyn toiminnan
suunnitellaan alkavan ja päättyvän, sekä jäljennös yhdistettyyn toimintaan
osallistuvien toiminnanharjoittajien välisestä sopimuksesta.
LIITE III
Toimivaltaisia viranomaisia koskevat säännökset suuronnettomuusvaaroja
sisältävän toiminnan sääntelystä 
1.                      
Toimivaltaisen viranomaisen nimittämiseksi tämän
asetuksen mukaisten turvallisuuteen ja ympäristönsuojeluun liittyvien sääntelytehtävien
hoitamiseen, jäsenvaltioiden on otettava huomioon seuraavat vähimmäisperusteet:
a)      organisaatiota    koskevat järjestelyt
tämän asetuksen mukaisten tehtävien tehokasta jakamista varten, turvallisuuteen
ja ympäristönsuojeluun liittyvän sääntelyn tasapuolisuutta koskevat järjestelyt
mukaan luettuina;
b)      lausunto valvonnan ja täytäntöönpanon
tavoitteista ja siitä, miten toimivaltainen viranomainen takaa avoimuuden,
johdonmukaisuuden, oikeasuhtaisuuden ja puolueettomuuden avomerellä tapahtuvan
öljyn- ja kaasunporaustoiminnan sääntelyssä. Toimivaltaisen viranomaisen olisi
myös annettava suurelle yleisölle selvä tieto siitä, miten vastuu jakautuu
sääntelyviranomaisen ja toiminnanharjoittajan välillä siten, että
toiminnanharjoittajalla on esisijainen vastuu riskintorjunnassa, kun
sääntelyviranomainen taas varmentaa, että toiminnanharjoittaja on ottanut
käyttöön riittävät toimenpiteet, joiden uskotaan olevan toimivia
suuronnettomuusvaarojen torjunnassa; 
c)      strategiasta annettava lausunto, jossa
kuvataan toimivaltaisen viranomaisen tehtävät, sen ensisijaiset toimet
(esimerkiksi laitosten suunnittelun ja toiminnan, koskemattomuuden turvaamisen
sekä hätävalmiuden ja hätätilanteessa toimimisen yhteydessä);
d)      toimintamenettelyt, joissa kuvataan miten
toimivaltainen viranomainen hoitaa toiminnanharjoittajien tämän asetuksen
mukaisten velvoitteiden tarkastukset ja täytäntöönpanon, ja lisäksi se, miten
viranomainen käsittelee, arvioi ja hyväksyy suuronnettomuusvaaroista
laadittavat kertomukset, käsittelee poraustoimea koskevat ilmoitukset ja miten
tietyn laitoksen tai toiminnan suuronnettomuusvaaroja koskeviin
riskintorjuntatoimenpiteisiin (ympäristöä koskevat toimenpiteet mukaan
luettuina) kohdistettavien tarkastusten tiheys määritetään; 
e)      menettelyt, joilla toimivaltainen
viranomainen hoitaa tämän asetuksen mukaiset tehtävänsä rajoittamatta vastuita
esimerkiksi maalla tapahtuvissa öljyn- ja kaasunporaustoimissa sekä direktiivin
92/91/EY mukaisia järjestelyjä: 
f)       virallinen sopimus viranomaisten
yhteisiin toimiin tarvittavista mekanismeista, jos toimivaltainen viranomainen
muodostuu kahdesta tai useammasta virastosta, ylemmän johdon hoitama valvonta,
seuranta ja tarkistukset, yhteinen suunnittelu ja tarkastustoiminta,
vastuunjako suuronnettomuusvaaroista laadittavien kertomusten käsittelyssä,
yhteiset tutkimukset, sisäinen viestintä ja ulkoinen raportointi mukaan
luettuina.
2.                 
Jäsenvaltioiden olisi annettava edellä mainittuja
järjestelyjä varten tarvittavat säännökset seuraavilta osin:
a)      riittävästi erityisalan asiantuntijoita
käytettävissä sisäisesti tai ulkoisella järjestelyllä toiminnan tarkastamiseen
ja tutkimiseen, täytäntöönpanotoimiin sekä suuronnettomuusvaaroista
laadittavien kertomusten ja ilmoitusten käsittelyyn;
b)      jos käytetään ulkoista asiantuntija-apua,
riittävät kirjalliset ohjeet ja valvonta lähestymistavan johdonmukaisuuden
säilyttämiseksi ja sen varmistamiseksi, että tämän asetuksen mukainen täysi
vastuu on edelleen laillisesti nimitetyllä toimivaltaisella viranomaisella; 
c)      riittävät resurssit toimivaltaisen
viranomaisten henkilöstön oleelliseen koulutukseen, tiedotukseen, teknisiin
apuvälineisiin, matkustukseen ja oleskeluun sääntelyn mukaisten tehtävien
hoitamista sekä toimivaltaisten viranomaisten 27 artiklan mukaisen aktiivisen
yhteistyön mahdollistamista varten; 
d)      toiminnanharjoittajat ja/tai laitoksen
omistajat on tarvittaessa velvoitettava korvaamaan toimivaltaiselle
viranomaiselle tämän asetuksen mukaisesti hoidettavista tehtävistä aiheutuvat
kulut;
e)      toimivaltaiselle viranomaiselle tämän
asetuksen mukaisesti kuuluvien tutkimusten tekeminen tai teettäminen;
f)       toimivaltaisen viranomaisen laatimat
raportit.
3.                 
Suuronnettomuusvaaroista laadittavien kertomusten
ja ilmoitusten, sisäisten hätäsuunnitelmien ja muiden asiaan liittyvien
asiakirjojen arviointimenettelyyn on kuuluttava
(a)         
määrällinen riskinarviointianalyysi;
(b)         
arvio toiminnanharjoittajan antamasta selvityksestä
toiminnan toteutuspaikkaa koskevista yksityiskohtaisista tiedoista,
(c)         
arvio käytetyistä teknisistä ja organisatorisista
standardeista;
(d)         
arvio teknisistä ratkaisuista;
(e)         
arvio toiminnanharjoittajan järjestelyistä
toimintasuunnitelmien muutosten varalle;
(f)           
ratkaisujen vertailu vastaavissa tilanteissa
käytettyihin muihin ratkaisuihin;
(g)         
arvio hätäsuunnitelmien johdonmukaisuudesta
todettuihin riskeihin nähden;
(h)         
arvio toiminnanharjoittajan järjestelyistä
toiminnan keskeyttämiseksi välittömän vaaran uhatessa;
(i)           
arvio torjuntalaitteiden saatavuudesta ja niiden
käyttömenettelyjen sopivuudesta.
4.                 
Toimivaltaisten viranomaisten olisi oltava selvästi
riippumattomia mistään valtion organisaatiosta toimialan tukemisen taikka
lupamenettelyjen tai tulojen keräämisen suhteen. Toimivaltainen viranomainen ei
saa ottaa poliittista kantaa öljy- ja kaasunporausalaan. 
LIITE IV
Toiminnanharjoittajia koskevat säännökset suuronnettomuuksien estämisessä
1.                      
Toiminnanharjoittajan 18 artiklan mukaisesti
laatimia suuronnettomuuksien ennaltaehkäisyyn tähtäävää politiikkaa ja
turvallisuusjohtamisjärjestelmää toteutettaessa on otettava huomioon seuraavat
seikat:
a)      suuronnettomuuksien ehkäisemistä koskeva
politiikka olisi esitettävä kirjallisena, ja siinä on vahvistettava
kokonaistavoitteet ja suuronnettomuusvaarojen torjuntaorganisaatio sekä se,
miten nämä järjestelyt pannaan täytäntöön yhtiössä;
b)      turvallisuusjohtamisjärjestelmä olisi
sisällytettävä toiminnanharjoittajan yleiseen johtamisjärjestelmään, johon
kuuluu organisaatiorakenne, vastuualueet, käytännöt, menettelyt, menetelmät ja
resurssit, jotka mahdollistavat suuronnettomuuksien torjuntaan tähtäävän
politiikan määrittelyn ja täytäntöönpanon.
2.                 
Turvallisuusjohtamisjärjestelmään on sisällyttävä
vähintään 
a)      organisaatiorakenne sekä henkilöstön
rooli ja tehtävät;
b)      suuronnettomuusvaarojen tunnistaminen ja
arviointi – niiden todennäköisyys ja seuraukset;
c)      ympäristövaikutuksen huomioon ottaminen
suuronnettomuusvaaroista laadittavassa kertomuksessa olevassa
suuronnettomuuksien arvioinneissa;
d)      suuronnettomuusvaarojen torjunta
tavanomaisessa toiminnassa;
e)      muutoshallinta;
f)       hätäsuunnittelu ja toiminta
hätätilanteissa;
g)      mahdollisten ympäristövahinkojen
rajoittaminen;
h)      suorituskyvyn seuranta;
i)       tarkastus- ja
uudelleentarkastelujärjestelyt.
3.                 
Toiminnanharjoittajien on kiinnitettävä erityistä
huomiota kaikkien turvallisuuden kannalta keskeisten järjestelmien
luotettavuuteen ja eheyteen liittyvien vaatimusten arviointiin ja pyrittävä
tarkastus- ja huoltojärjestelmissään tällaisen turvallisuustason
saavuttamiseen.
4.                 
Toiminnanharjoittajien on varmistettava, ettei
vaarallisia aineita missään vaiheessa pääse karkaamaan niiden turvalliseen säilytykseen
tarkoitetuista putkista, aluksista eikä järjestelmistä. Lisäksi
toiminnanharjoittajien on varmistettava, etteivät leviämisen estämiseen
tarkoitettujen suojausten puutteet johda suuronnettomuusvaaraan. 
5.                 
Toiminnanharjoittajien on varmistettava, että ne
sisällyttävät kaikki suuronnettomuusvaaroja ja ympäristönsuojelua koskevat
lakisääteiset tehtävänsä tavanomaisiin toimintamenettelyihinsä, jotta niillä on
kaikkien asiaa koskevien lakien noudattamisen valvontaan soveltuva kehys.
6.                 
Toiminnanharjoittajien on kiinnitettävä erityisesti
huomiota sellaisen vankan turvallisuuskulttuurin luomiseen ja ylläpitoon, joka
takaa suurella todennäköisyydellä jatkuvasti turvallisen toiminnan muun muassa
seuraavilta osin:
a)      laajat prosessitarkastukset;
b)      toivotunlaisen käytöksen palkitseminen ja
tunnustaminen;
c)      organisaation valmiuksien ja päämäärien
säännöllinen arvioiminen;
d)      tiukkojen standardien pitäminen yhtiössä
perusarvona;
e)      viralliset johto- ja
valvontajärjestelmät, joihin osallistuvat sekä ylempi johto että työntekijät,
ja
f)       pätevyys toiminnan kaikilla tasoilla.
7.                 
Toimialan on yhteistyössä toimivaltaisen
viranomaisen kanssa vahvistettava ja pantava täytäntöön standardien, ohjeiden
ja sääntöjen kehittämistä koskeva ensisijaisuussuunnitelma, jossa konkretisoidaan
parhaat käytännöt suuronnettomuusvaarojen torjunnassa ja suuronnettomuuksien
seurausten rajoittamisessa, jos onnettomuus kuitenkin tapahtuu. Huomioon
otettaviin tekijöihin kuuluvat seuraavat:
a)      porauskaivon koskemattomuuden,
porauskaivon hallintalaitteiden ja suojausten parantaminen ja niiden
toimivuuden valvonta;
b)      ensisäiliöiden parantaminen prosessien
turvajärjestelmissä;
c)      alkavan suuronnettomuuden, porauskaivojen
räjähdykset mukaan luettuina, leviämistä estävien toissijaisten säiliöiden
parantaminen;
d)      luotettava päätöksenteko suuren paineen
alaisena;
e)      suuronnettomuusvaaroja sisältävän
toiminnan johtaminen ja valvonta;
f)       keskeisissä tehtävissä olevien
henkilöiden pätevyys;
g)      tehokas riskinarviointi muuttuvien
olosuhteiden arvioimista varten;
h)      turvallisuuden kannalta välttämättömien
järjestelmien luotettavuuden arvioiminen;
i)       turvajärjestelmän koskemattomuuden
keskeiset suoritusindikaattorit;
j)       toiminnanharjoittajien, poraustoimen
suorittajien, porauslauttojen omistajien ja muiden yhdistettyyn toimintaan
osallistuvien tahojen turvallisuusjohtamisjärjestelmien tehokas
yhteensovittaminen.
LIITE V
Hätävalmiutta ja hätätilanteissa toimimista koskevat vaatimukset

1.                      
Sisäiset hätäsuunnitelmat

1.                      
Sisäisiin hätäsuunnitelmiin on sisällyttävä
vähintään seuraavat tiedot:
a)      hätämenettelyjen käynnistämisestä
vastaavien henkilöiden nimi tai asema sekä sisäistä toimintaa hätätilanteessa
ohjaavan henkilön nimi;
b)      sen henkilön nimi tai asema, joka vastaa
yhteyksistä ulkoisesta hätäsuunnitelmasta vastaaviin viranomaisiin;
c)      kaikki olosuhteet tai tilanteet, josta
voisi aiheutua suuronnettomuus sen suuronnettomuuksista laadittavan kertomuksen
mukaan, johon suunnitelma on liitetty;
d)      kuvaus toimista, jotka olisi toteutettava
olosuhteiden ja tilanteiden hallitsemiseksi ja niiden seurausten
rajoittamiseksi laitokseen ja sen suojavyöhykkeelle;
e)      kuvaus käytettävissä olevista laitteista
ja resursseista;
f)       laitoksessa oleviin ihmisiin
kohdistuvien vaarojen rajoittamiseen tähtäävät järjestelyt, mukaan lukien tapa,
jolla hälytykset annetaan ja ohjeet käyttäytymisestä hälytyksen sattuessa;
g)      järjestelyt, jotka on sovitettu yhteen
suuronnettomuusvaaroista laadittavassa kertomuksessa kuvattujen
pelastusjärjestelyjen kanssa, esimerkiksi liitteessä II olevan 2 kohdan 7
alakohdassa ja 3 kohdan 7 alakohdassa kuvatut järjestelmät, joilla taataan
laitoksella onnettomuushetkellä oleville hyvät selviytymismahdollisuudet;
h)      järjestelyt, joilla onnettomuuden
sattuessa ilmoitetaan nopeasti ulkoisen hätäsuunnitelman käynnistämisestä vastaaville
viranomaisille, millaisia tietoja annetaan hälytyksen yhteydessä välittömästi
ja miten yksityiskohtaisempia tietoja toimitetaan sitä mukaa kuin niitä
saadaan;
i)       järjestelyt henkilökunnan
kouluttamiseksi tehtäviin, jotka heidän edellytetään hoitavan, ja tarpeen
vaatiessa tämän toiminnan yhteensovittaminen ulkoisen pelastuspalvelun kanssa;
j)       järjestelyt sisäisten hätäsuunnitelmien
sovittamiseksi yhteen ulkoisten pelastuspalvelujen kanssa.
2.                 
Toiminnanharjoittajien olisi inventoitava
käytettävissä olevat laitteet, niiden omistajat, sijainti, kuljetus laitokseen
ja käyttötavat laitoksella. Inventaariossa olisi eriteltävä käytössä olevat
toimenpiteet, joilla varmistetaan laitteiden ja menettelyjen
toimintakuntoisuuden ylläpito.

2.                 
Ulkoiset hätäsuunnitelmat

1.                      
Ulkoisiin hätäsuunnitelmiin on sisällyttävä
vähintään seuraavat tiedot:
a)      hätämenettelyjen käynnistämisestä
vastaavien henkilöiden nimi tai asema sekä ulkoista toimintaa hätätilanteessa
ohjaavien henkilöiden nimi;
b)      järjestelyt, joilla mahdollisista onnettomuuksista
saadaan tieto nopeasti, sekä se, miten hälytykset annetaan ja apua kutsutaan;
c)      ulkoisen hätäsuunnitelman toteuttamiseksi
tarvittavien resurssien yhteensovittamisjärjestelyt;
d)      järjestelyt avun antamiseksi sisäisen
hätäsuunnitelman täytäntöönpanossa, kun hätätilanne tapahtuu laitoksella ja
sitä ympäröivällä suojavyöhykkeellä;
e)      yksityiskohtainen kuvaus laitoksen
ulkopuolisista pelastuspalvelujärjestelyistä;
f)       järjestelyt soveltuvan tiedon ja
onnettomuutta koskevien ohjeiden toimittamiseksi onnettomuudesta mahdollisesti
kärsiville henkilöille ja organisaatioille; 
g)      järjestelyt, joilla huolehditaan
tiedottamisesta muiden jäsenvaltioiden pelastusviranomaisille ja komissiolle
sellaisen suuronnettomuuden sattuessa, jolla voi olla vaikutuksia yli valtion
rajojen;
h)      järjestelyt luonnonvaraisille eläimille
sekä merellä että maalla aiheutuvien kielteisten vaikutusten lieventämiseksi,
myös silloin kun öljyn tahraamia eläimiä ajautuu rannikolle ennen varsinaista
öljyvuotoa. 
2.                 
Sen viranomaisen, jolla on ensisijainen vastuu
toiminnasta hätätilanteessa, on pidettävä saatavilla seuraavat tiedot:
a)      inventaari käytettävissä olevista
laitteista, niiden omistajista, sijainnista, kuljetuksesta laitokseen ja
käyttötavoista laitoksella;
b)      kuvaus käytössä olevista toimenpiteistä,
joilla varmistetaan laitteiden ja menettelyjen toimintakuntoisuuden ylläpito;
c)      inventaari toimialan omistamista
laitteista, joita voidaan ottaa käyttöön hätätilanteessa;
d)      kuvaus avomerellä tapahtuvaan öljyn- ja
kaasunporaukseen liittyviä hätätilanteita koskevista yleisistä järjestelyistä,
kaikkien asiaan liittyvien osapuolten pätevyydet ja vastuualueet sekä näiden
järjestelyjen ylläpidosta vastaavat elimet mukana luettuina;
e)      toimenpiteet, joilla varmistetaan
laitteiden, henkilöstön ja menettelyjen jatkuva toimintavalmius ja
ajanmukaisuus.
3.                 
Ulkoisissa hätäsuunnitelmissa on selkeästi
selvitettävät asiaan käsittelevien viranomaisten, pelastuspalveluyksiköiden,
koordinaattoreiden ja muiden pelastuspalveluun osallistuvien tehtävät, jotta yhteistyö
toimii kaikissa hätätilanteissa. 
4.                 
Järjestelyissä olisi seuraavin tavoin otettava
huomioon sellaisen suuronnettomuuden mahdollisuus, joka ylittää jäsenvaltion
valmiudet tai rajat:
a)      suunnitelmien jakaminen
naapurijäsenvaltioiden ja komission kanssa;
b)      rajat ylittävät inventaarit sekä
toimialan että valtioiden omistamista valmiusresursseista sekä kaikki
tarvittavat mukautukset, jotta laitteet ja menettelyt saadaan yhteentoimiviksi
naapurimaiden ja -jäsenvaltioiden kesken;
c)      menettelyt EU:n pelastuspalvelumekanismin
(sellaisena kuin se on perustettuna neuvoston päätöksellä 2007/779/EY) avun
pyytämiseksi;
d)      ulkoisten hätäsuunnitelmien rajat
ylittävien pelastuspalveluharjoitusten järjestäminen.
LIITE VI
Tiedon jakaminen ja avoimuus
1.                      
Komission 22 ja 23 artiklan mukaisesti laatiman
yhteisen suuronnettomuusvaarojen indikaattoreita koskevien tietojen
välitysmuodon avulla jäsenvaltioiden ja yksittäisten toiminnanharjoittajien
antamia tietoja voidaan verrata keskenään. 
2.                 
Edellä 1 kohdassa tarkoitetun tiedonvälityksen on
katettava vähintään seuraavat tiedot:
a)      tiedot hiilivetyjen tai muiden
vaarallisten aineiden tahattomista päästöistä, riippumatta siitä ovatko ne
syttyneet vai eivät;
b)      tiedot sellaisesta porauskaivon hallinnan
menettämisestä, johon on tarvittu porauskaivon valvontalaitteita, tai
porauskaivon suojausten pettämisestä niin, että se on jouduttu vaihtamaan tai
korjaamaan;
c)      laitoksen prosessien turvajärjestelmän
tärkeän komponentin pettäminen;
d)      rakenteellisen eheyden merkittävä
heikkeneminen taikka tuli- tai räjähdyssuojan heikkeneminen taikka kelluvan
laitoksen ankkuroinnin pettäminen;
e)      avomerilaitoksen kanssa törmäyskurssilla
olleet tai avomerilaitokseen törmänneet alukset;
f)       helikopterionnettomuudet
avomerilaitoksilla tai niiden lähistöllä taikka avomerilaitoksille
matkustettaessa;
g)      kuolonuhreja vaatineet onnettomuudet;
h)      onnettomuudet, joissa on loukkaantunut
vakavasti vähintään viisi henkilöä;
i)       muun kuin välttämättömän henkilöstön
evakuoinnit;
j)       ympäristön kannalta merkittävä onnettomuus.
3.                 
Edellä 2 kohdassa tarkoitettuihin tietoihin on
sisällyttävä sekä öljyn- ja kaasunporaustoimintaa koskevat faktat että
analyysit, ja niiden on oltava yksiselitteisiä. Yksittäisten
toiminnanharjoittajien suorituskykyä on voitava vertailla näiden tietojen
perusteella paitsi jäsenvaltion sisällä myös toimialalla ja jäsenvaltioiden
kesken. 
4.                 
Edellä 2 kohdassa tarkoitettujen tietoja keräämällä
ja kokoamalla pyritään antamaan ennakkovaroituksia turvallisuuden ja ympäristön
kannalta keskeisten suojausten heikkenemisestä (entisestään), jotta korjaavia
toimenpiteitä voidaan toteuttaa ennakoivasti. Tiedoissa olisi myös
vahvistettava yksittäisten toiminnanharjoittajien ja toimialan
kokonaisuudessaan toteuttamien toimenpiteiden ja tarkastusten yleinen tehokkuus
erityisesti suuronnettomuusvaarojen torjumisessa ja ympäristölle aiheutuvien
riskien pienentämisessä.
5.                 
Asetuksen 23 artiklan vaatimusten täyttämiseksi
laaditaan yksinkertaistettu malli 2 kohdan mukaisten asiaa koskevien tietojen
julkaisemisen helpottamiseksi ja 24 artiklan mukaisten raporttien laatimiseksi
siten, että suuri yleisö saa ne helposti käyttöönsä ja tiedot ovat helposti
verrattavissa yli rajojen.
[1]               Esimerkkejä: Deepwater Horizon Yhdysvalloissa vuonna 2010
(11 kuollutta), Montara Australiassa vuonna 2009 ja Usumacinta Meksikossa
vuonna 2007 (22 kuollutta).
[2]               Öljy- ja kaasuvuodot, ongelmat tuotantoprosessien
turvajärjestelyissä ja porauskaivojen valvonnassa, vääristä mallimuutoksista
johtuvat virheet ja lukuisat viiveet turvallisuuden kannalta kriittisten
tekijöiden huollossa. Viimeisimpiä
esimerkkejä ovat Gullfaks C toukokuussa 2010, Gannet F vuonne 2011, molemmat
Pohjanmerellä.
[3]               KOM (2010) 560 lopullinen.
[4]               EYVL L 175, 5.7.1985, s. 40.
[5]               EYVL L 73, 14.3.1997, s. 5.
[6]               EUVL L 156, 25.6.2003, s. 17.
[7]               EUVL L 140, 5.6.2009, s.114.
[8]               Pelastuspalvelumekanismin toiminnallinen keskus.
[9]               EMSA perustettiin vuonna 1999 tapahtuneen
Erika-tankkerin ja vuonna 2002 tapahtuneen Prestige-tankkerin onnettomuuksien
jälkeen varmistamaan korkea, yhdenmukainen ja vaikuttava taso turvallisuuden,
turvatoimin, saastumisen estämisen ja merten saastumiseen reagoimisen osalta.
[10]             SEC(2010) 1346: Energia 2020 – Strategia kilpailukykyisen,
kestävän ja varman energiansaannin turvaamiseksi.
[11]             Berliinin foorumi (eli fossiilisten polttoaineiden
foorumi) on komission vuosittain koolle kutsuma sidosryhmäkokous. Vuosittaisten
täysistuntojen välillä kokoontuu säännöllisesti kolme työryhmää keskustelemaan
tärkeistä ajankohtaisista asioista.
[12]             Direktiivejä on suosittu toimialoilla, joilla on suuret
riskit / suuri arvo (esim. IPPC-direktiivi ja Seveso II -direktiivi), kun taas
vähäriskisemmillä aloilla (esim. siviili-ilmailu) on annettu enemmän asetuksia.

[13]             EUVL C, s. .
[14]             EUVL C, s. .
[15]             EUVL L 164, 25.6.2008, s. 19.
[16]             EUVL L 143, 30.4.2004, s. 56.
[17]             EYVL L 183, 29.6.1989, s. 1.
[18]             EYVL L 348, 28.11.1992, s. 9.
[19]             Liikkuvien offshore-porausyksiköiden rakentaminen ja
niillä olevat laitteet, 2.12.2009 (vuoden 2009 MODU-säännöstö).
[20]             EUVL L 55, 28.2.2011, s. 13.
[21]             EYVL L 240, 19.9.1977, s. 1.
[22]             EUVL L 131, 28.5.2009, s. 11.
[23]             EYVL L 175, 5.7.1985, s. 40.
[24]             EUVL L 41, 14.2.2003, s. 26.
[25]             EUVL L 154, 30.4.2004, s. 56.